text:
Mu Rwanda
Kuba Gusura Pariki Y’Ibirunga Bihenze Bifite Akamaro-Umushakashatsi
Umuhanga mu by’ibidukikije n’ubukerarugendo wigisha muri Kaminuza y’amahoteli, ikoranabuhanga n’ubukerarugendo witwa Dr Tushabe avuga ko kuba gusura Pariki y’Ibirunga bisaba kwishyura $ 1500 ari byiza kuko birinda ko ingagi zisurwa n’abantu benshi bakaba bakwangiza ubuturo bwazo.
Kiriya ni igiciro kinini k’uko ari Miliyoni 1.5 Frw, akaba ari amafaranga atapfa kubonwa n’Umunyarwanda uwo ari we wese.
Dr Tushabe yabivuze mu kiganiro yahaye abanyamakuru kuri uyu wa Kane ubwo Kaminuza ye yizihizaga umuntu mpuzamahanga w’ubukerarugendo usanzwe wizihizwa ku rwego rw’Isi buri tariki 27, Nzeri, buri mwaka.
Umuhango wo kwizihiza uriya munsi wabereye muri imwe mu nzu mberabyombi ziriya Kaminuza iherereye mu Murenge wa Niboye Mu Karere ka Kicukuro, ahitwa Sonatubes.
Watangijwe n’Umuyobozi wiriye Kaminuza Prof Dr Callixte Kabera wifurije intiti bagenze bigisha muri iriya Kaminuza, abakozi n’abandi bakora muri iriya Kaminuza umunsi mwiza w’ubukerarugendo.
Prof Dr Kabera yavuze ko muri iki gihe u Rwanda n’amahanga biri kwivana mu ngaruka za COVID-19 guteza imbere ubukerarugendo ari ingenzi kugira ngo bwongere bugire uruhare bwahoranye mu iterambere ry’u Rwanda by’umwihariko.
Ku ruhande rwa Dr Tushabe, ubukerarugendo mu Rwanda ni ikintu gikwiye gukomeza kongerwamo imbaraga bugashishikarizwa abaturage, bakabutinyuka.
Avuga ko n’ubwo ari byiza ko abanegihugu batera iriya ntambwe, ariko Leta y’u Rwanda yasanze ibyiza ari ukuzamura igiciro kuri Pariki nk’iy’Ibirunga kuko ingagi ari inyamaswa zidakunda rwaserera kandi zikeneye kuba ahantu hatekanye.
Ati: “ Nanone kuba gusura zimwe muri Pariki bihenze, nabyo ni byiza kuko bituma gusura inyamaswa bitaba ibya buri wese ufite Frw 30 000, Frw 40 000… Yego gusura ingagi birahenda kuko ari $ 1500 ariko nanone ni byiza kuko birinda ko abantu benshi bajyayo uko babishatse bikaba byakwangiza indiri ingagi zituyemo.”
Ashishikariza Abanyarwanda gutangira kumva ko ubukerarugendo ari ikintu kiza, kibaruhura mu mutwe, bakitabira.
Insanganyamatsiko yo kuzirikana akamaro ko kurengera ibidukikije muri uyu mwaka igira iti: “ Ubukerarugendo bugamije iterambere ridaheza, Tourism for Inclusive Growth.”
Ese ubundi ubukerarugendo ni iki?
Ijambo ‘ubukerarugendo’ ntiritandukanywa n’ijambo ‘amahoteli’. Uzumva bavuga ngo runaka yiga mu ‘Ishami ry’Ubukerarugendo n’Amahoteli’
Iri jambo ‘amahoteli’ niryo abiga ibijyanye nabyo bita ‘hospitality.’
Hari igitabo kitwa Discovery Hospitality cyanditswe mu mwaka wa 2015 kivuga ko iri jambo risobanura ‘gufasha abantu kuruhuka, bakumva bahawe ikaze ahantu hatari iwabo’ (Discover Hospitality, 2015, 3).
Bivuze ko umuntu uri mu bukerarugendo, aba agomba kubona ahantu arara, akahafatira icyo kurya n’icyo kunywa, mbese ntagire icyo abura mu byifuzo bye.
Amateka y’ubukerarugendo nk’uko tubuzi muri iki gihe
Iyo urebye mu bitabo by’inkusanyabumenyi( Encyclopedias) usanga ubukerarugendo bwaratangiye kera cyane ariko butangira kugira isura isa n’iyo tuzi ubu mu gihe cy’Ubwami bw’Abami bw’Abaroma.
Guhera muri kiriya gihe cy’Ubwami Bw’Abami bw’Abaroma(24BC-476AD) kugeza mu ntangiriro z’Ikinyejana cya 17 Nyuma ya Yezu Kristu, urubyiruko rwo mu miryango yifashije nirwo rwashishikarizwaga gutembera u Burayi ‘kugira ngo rurebe uko abandi babayeho.’
Bigeze mu gihe abanyamateka bita ‘Igihe Rwagati’( Middle-Ages, Moyen-Ages), hari hantu henshi ku isi cyane cyane mu bihugu byari bituwe n’abaturage bayobotse amadini nka Islam na Kiliziya Gatulika bakundaga kujya gusura Ahantu Hatagatifu, ibyo bitaga Ingendo ntagatifu( pilgrinages).
Aha ariko, twabamenyesha ko ijambo ‘hospitality’cyangwa amacumbi ryaje mbere y’ubukerarugendo kuko ryo ryatangiye gukoreshwa mu Kinyejana cya 14 Nyuma ya Yezu Kristu.
Rikomoka ku ijambo ry’Ikilatini ryitwa hospes, riganisha k’umucumbitsi, umugenzi, umushyitsi.
Umuhanga witwa Griffiths avuga ko ijambo ‘ubukerarugendo’ nk’uko risobanurwa muri iki gihe, ryatangiye gukoreshwa henshi mu Burayi mu mwaka wa 1772 rwagati.
Tourism( ubukerarugendo), ni ijambo ry’inyunge rihuje ‘tour’ ry’Ikigereki rivuga kuzenguruka n’ijambo circle ry’Ikilatini, byombi bihuzwa bikavuga gukorera urugendo kure y’iwanyu cyangwa y’iwawe ariko ukazagaruka.
Hari igitabo kivuga ko ikigo cya mbere cyatangiye gutanga serivisi z’ubukerarugendo mu buryo bwa kinyamwuga ku isi ari icyo mu Bwongereza kiswe Cox & Kings, iki kigo kikaba cyari icy’ingabo z’Abongereza.
Nyuma y’imyaka 100, ni ukuvuga mu mwaka wa 1841, umugabo witwa Thomas Cook yatangije ikigo cy’ingendo za ba mukerarugendo b’Abongereza, bikaba byari mu rwego rwo kubafasha kumenya uko ahandi ku isi babayeho.
Igitabo kivuga amateka ya Thomas Cook cyo mu mwaka wa 2014 kivuga ko mu mwaka wa 1845 ari bwo yatangiye kujya aha abakiliya tike bitwaza mu rugendo n’ababayobora( aba guides).
Gari ya moshi niyo yakoreshwaga mu ngendo za ba mukerarugendo.
Gutembera bakagera kure nibyo byatumye umugore w’umugabo wakoze imodoka zaje kwitwa Mercedes Benz(uyu mugabo yitwaga Karl Benz) amenyekanisha ziriya modoka henshi mu Burayi.
Hari mu mwaka wa 1886.
Rwagati mu kinyejana cya 20 ni ukuvuga mu mwaka wa 1952 nibwo indege zatangiye kugurukana ba mukerarugendo bava i Londres mu Bwongereza bajya Johannesburg muri Afurika y’Epfo n’i Colombo muri Sri Lanka.
Aha rero niho ubukererugendo bwambuka imigabane y’isi bwatangiriye mu buryo butaziguye.
Mu mwaka wa 1950 nibwo hubatswe akabyiniro kahuzaga abaturutse i Burayi, Aziya n’Afurika kiswe Club Méditérannée.
Aka ni ko kabyiniro kabimburiye utundi tugezwemo muri iki gihe.
Imyaka yakurikiyeho yatumye urwego rw’ubukerarugendo rurushaho kwaguka, haba ubukorerwa imbere mu bihugu ndetse n’ubwambukiranya imipaka.
Kubera ko kugira ngo umuntu abe mukerarugendo bisaba ko aba yarangije guhaza ibindi byifuzo bye, iyo ahuye n’akaga nk’intambara, ubukerarugendo bwe buba buhagaze.
Ni ko byagenze mu Ntambara ya Mbere n’iya Kabiri z’Isi.
Ni ko byagenze kandi mu Burayi ubwo hadukaga inzara n’ubukene bukabije bwakurikiye Intambara ya Mbere y’Isi, igihe cy’Akanda cyagoye Abanyaburayi cyane.
Iki gihe bise Great Depression cyatangiye muri Kanama,1929 kigeza muri Werurwe,1933.
Ubwo Abanyamerika bagabwagaho igitero cy’indege tariki 11, Nzeri, 2001 , isi yose yarakangaranye bituma ubukerarugendo busa n’ubuhagaze cyane cyane ko biriya bitero byari byagabwe hifashishijwe indege.
Indwara z’ibyorezo ( ikiri ku isonga ni COVID-19) nabyo byahagaritse ubuzima bw’abatuye isi, bituma bahitamo kuramira amagara yabo bakoresheje amafaranga bari barazigamiye ingendo.
Murandasi yafashije abantu gukomeza kumenya uko ahandi babayeho bitabaye ngombwa ko bajyayo ariko muri rusange ntiyasimbuye ibyifuzo by’abifite byo ‘kujya kureba aho bweze.’
Abanyarwanda baca umugani ngo ‘akanyoni katagurutse ntikamenya iyo bweze’, kandi ngo ‘Utajya ibwami abeshywa byinshi.’
Ubukerarugendo bufasha abantu basanzwe bifite kumenya uko bagenzi babo( b’abakire) babayeho ndetse n’uko n’abakene b’ahandi babayeho.


c: text/html

text:
Byiringiro Didier ukoresha izina ry’ubuhanzi rya Ds men uririmba mu njyana ya Hip Hop avanga na RNB ashishikariye gukora cyane no gushyira imbaraga muri muzika ye kugira ngo atere imbere n’ubwo ngo ahanini azabifashwamo n’abanyarwanda.Kugeza ubu D.Smen amaze kugira indirimbo z’amashusho 3. Iyo yise ‘Nakumiss’ niyo ya mbere yamaze gushyira hanze.
Nubwo ari umuhanzi ugitangira muzika afite icyizere cyo kuzatera imbere abikesheje gukora cyane, nkuko yabiangarije ikinyamakuru yegob yagize ati:”Nibwo ngitangira muzika ariko nizeye impano yanjye no gukora cyane, kandi ibihangano bifatika. Ibi byose no gushyira imbararaga mu kumenyekanisha ibikorwa byanjye bizamfasha kugira aho ngera. Ikizamfasha cyane ni abanyarwanda n’abakunzi ba muzika bazakomeza kugenda banshyigikira ari nako bangira inama, kuko umutwe umwe ntaho wakwigeza.”

robotstxt: allowed

filter: keep


text:
Abanyeshuri 348 508 bafatira ifunguro ku ishuri, 34 971 bakarifatira iwabo
Yanditswe na admin
Gahunda yo kugaburira abana ku mashuri iragenda ifata intera nziza kuko abagera ku 348 508 bari kuri 86.2% babasha gufatira ifunguro rya saa sita ku ishuri naho abangana na 34 971 bari kuri 8.7% bo bakarifatira iwabo mu rugo.
Nk’uko bitangazwa n’Uwimbabazi Sylvie, umukozi muri Minisiteri y’Uburezi ushinzwe gahunda zihuriweho mu burezi, ngo abanyeshuri bose bagombye gufatira ifunguro rya saa sita ku mashuri ni 404 089, ariko ngo bose si ko barihafatira ku mpamvu z’ibibazo binyuranye.
Yagize ati “Bamwe mu banyeshuri ntibafatira amafunguro ya saa sita ku ishuri ku mpamvu z’uko bataha hafi, bitewe n’uko batuye hafi y’amashuri, hari n’abandi usanga bafite ibibazo by’uburwayi bagirwa inama n’abaganga z’amafunguro bakwiye gufata n’ayo badakwiye gufata.”
Uwimbabazi avuga ko iyi gahunda yo kugaburira abana ifunguro rya saa sita yashyizwe mu mashuri ari muri gahunda y’uburezi bw’ibanze bw’imyaka 9 na 12 muri 2014, mu mwiherero w’abayobozi bakuru b’igihugu, nyuma yo kubona ko abana biga muri iyi gahunda bahura n’imbogamizi mu gukurikirana amasomo ku mpamvu y’inzara kuko babaga batariye bitewe n’uko gutaha bakagaruka byari ikibazo.
Ati “Ubusanzwe gahunda ya Leta yo kunganira amafaranga ababyeyi batanga ngo atunge abana bigaga barara yari isanzweho, iyi y’abiga mu burezi bw’ibanze bw’imyaka 9 na 12 yaje gutekerezwaho nyuma imbogamizi zimaze kugaragara, ariko ubusanzwe Leta yari isanzwe yunganira abana biga mu bigo barara, iyi gahunda si iya vuba ahubwo yahindutseho gato kubera ko noneho yaje gufasha abana biga bataha.”
Yavuze ko nyuma y’uwo mwiherero gahunda y’uburezi bw’ibanze bw’imyaka 9 na 12 yahise itangira, nyuma iza kugaragaramo imbogamizi z’uko abana basubira mu ishuri nta funguro babonye bitewe n’uko batatahaga, bityo bakiga basinzira.
Ati “Ni bwo mu nama y’umushyikirano ku nshuro ya 11, abayobozi bashyizeho umurongo iki kibazo kigomba gukemukiramo, basaba Minisiteri y’Uburezi kubinoza bafatanyije n’ababyeyi.”
Uwimbabazi avuga ko Minisiteri yahise ishakisha aho ikura ubushobozi bwo kunganira ababyeyi mu kugaburira abana babo, bityo itangira gutanga amafaranga 56 ku munsi kandi kuri buri mwana wiga muri iyi gahunda.
Ati “Kuri ubu Minisiteri y’Uburezi igenera buri mwana amafaranga 56 ku munsi aza yunganira ubushobozi ababyeyi baba bashyize muri iyi gahunda.”
Bamwe mu bashinzwe iyi gahunda yo kugaburira abana ifunguro rya saa sita mu mashuri bemeza ko aya mafaranga ari make cyane.
Sacyega Jean de Dieu ni umucungamutungo w’Urwunge rw’amashuri rwa Kagugu Gatulika, yagize ati “Aya mafaranga 56 Leta igenera buri munyeshuri wo muri iyi gahunda y’uburezi bw’ibanze bw’imyaka 9 na 12 ntahagije bitewe n’uko hari abanyeshuri batari bake baturuka mu miryango ikennye itabasha kubona uburyo bwo kwishyurira abana babo, bityo tukongeraho ayatangwa n’ababyeyi abana bose bakagaburirwa, ariko nyuma bahura n’ibibazo by’uko arangiye igihembwe kitararangira.”
Gusa uyu muyobozi yemeza ko n’ubwo bimeze bityo, ngo nta mwana n’umwe ugihezwa ku ifunguro rya saa sita ngo n’uko ababyeyi be badafite ubushobozi bwo kuyabona, ngo ahubwo bakora uko bashoboye bakabasaranganya ibihari. Amafaranga y’ifunguro rya saa sita yemezwa n’ababyeyi mu nama rusange, akaba ari hagati y’amafaranga 3000 na 5000 buri kwezi.
Ku bijyanye n’izi mbogamizi muri iyi gahunda, Uwimbabazi avuga ko ibi byose Minisiteri y’Uburezi ibizi, ariko ngo ubushobozi buhari akaba ari bwo na yo itanga, ariko hakazakomeza gushakishwa uburyo izi mbogamizi zavaho burundu gahunda igakomeza nta nkomyi.
MUGISHA BENIGNE


text:
Dushimiye Igihozo Gift Diane w’imyaka 11 utuye mu Ruhango niwe wabaye uwa mbere atoranyijwe n’akanama nkemurampaka, yagize amajwi 72/100. Nanone dushimiye IRAKOZE Johnson w’imyaka 11 utuye muri Nyarugenge niwe wabaye uwa mbere atoranyijwe ku rubuga, yagize amajwi 47/100. Dushimiye abana bose 13 bitabiriye amarushanwa, tukaba twizera ko muzagaruka guhatana mu …Soma Ibikurikira
Imurika ry’Ibihangano byitabiriye irushanwa ryo Gushushanya muri Werurwe
Twishimiye kubagezaho urutonde rw’abana bitabiriye irushanwa ryo gushushanya insanganyamatsiko y’ISUKU. Aba ni abatoranyijwe bubahirije amabwiriza, ni abana bari munsi y’imyaka 13. Dore Urutonde (Twakurikije inyuguti z’amazina) AMAZINAImyakaAho atuye1Cyiza Kelly8Kayonza2Cyusa Kevin8Kayonza3David Reyes10Bugesera4Eric Kayihura12Kirehe5Ganintwali Ndinda Bertrand11Ruhango6Haguma Jason Gray12Kicukiro7Igihozo Gift Diane11Ruhango8Ineza Joel6Kayonza9Irakoze Johnson11Nyarugenge10Rutagarama Horace12–11Sikubwabo Jackson13Nyarugenge12Teta Samila10–13Uhiriwe Benjamin13Nyarugenge Reba niba Imyirondoro yawe ariyo kandi …Soma Ibikurikira
The Mountain Creative provides workshops and meet-ups and hosts comic artists from around the country for regular events.
Amarushanwa yo Gushushanya
Amarushanwa yo Gushushanya Agamije gufasha abana bafite impano kubona uburyo bwo kwerekana ibihangano byabo, ndetse natwe bikadufasha kumenyekanisha ibikorwa bwacu. Insanganyamatsiko ISUKU Ibigize igishushanyo Igishushanyo kigomba kwerekana Imwe mu ngamba zo kugira isuku no Kwirinda COVID 19, abakigize bagomba kuba ari umunyeshuri cyangwa abanyeshuri. Kwinjira mu irushanwa – Abana bose …Soma Ibikurikira
The NewTimes: Cartoonist reflects on the journey of childhood dream
At a tender age, the love and passion for cartoons in newspapers drove Assoumani Ndarama to dream of one day becoming an editorial cartoonist. Today, the 35-year-old is a visual artist and the co-founder of Mountain Creative Ltd, a website selling electronic books, arts, crafts, photos and greeting cards. With …Soma Ibikurikira
NDARAMA, Yiyemeje guteza imbere Inkuru Zishushanyije mu Rwanda
Umunyabugeni NDARAMA, Umuyobozi wa Mountain Creative. Nyuma yo kubona Inkunga y’ikigega cyo kuzahura inganda ndangamuco zazahajwe na COVID 19 yiyemeje kuzamura INKURU ZISHUSHANYIJE mu Rwanda.Soma Ibikurikira


text:
Mu gihe byari bimenyerewe ko abahamwe n’ibyaha bya jenoside cyangwa se ibifitanye isano nayo aribo bakatirwaga gukora imirimo nsimburagifungo, ubu noneho n’abandi bazahamwa n’ibyaha bisanzwe bashobora gukatirwa gukora bene iyo mirimo izwi mu izina rta TIG.
Ibi bi byashimangiwe na Minisitiri w’Umutekano mu Gihugu Sheik Harerimana Musa Fazil, ubwo yari mu nama yahuje Minisitiri w’Intebe n’abandi bayobozi bo mu nzego nkuru z’igihugu ku wa Gatanu tariki ya 17 Kanama 2012.
Ibi kandi binashimangirwa n’Itegeko Ngenga rishyiraho igitabo cy’amategeko ahana cyasohotse muri Gicurasi muri uyu mwaka aho mu ngingo yacyo ya 47 ivuga ku itangwa ry’igihano nsimburagifungo cy’imirimo ifitiye Igihugu akamaro igira iti ”Iyo icyaha gihanishwa igifungo kuva ku mezi atandatu (6) kugeza ku myaka itanu (5), urukiko rushobora gutegeka uwagikatiwe kurangiza icya kabiri (1/2) cy’igihano akora igihano nsimburagifungo cy’imirimo ifitiye igihugu akamaro.
Iyo icyaha gihanishwa igifungo kitageza ku mezi atandatu (6), urukiko rushobora kumutegeka gukora igihano nsimburagifungo cy’imirimo ifitiye Igihugu akamaro, mu gihe rugena, kandi kidashobora kurenga igihe gihanitse cy’igifungo giteganywa n’itegeko kuri icyo cyaha”.
Iri tegeko rikomeza rivuga riti ”Iyo uwahamwe n’icyaha adakoze neza igihano nsimburagifungo cy’imirimo ifitiye igihugu akamaro, ahatirwa kurangiriza muri gereza igihano gisigaye yakatiwe”.
Igihano cy’imirimo nsimburagifungo ifitiye igihugu akamaro kigenwa n’Iteka rya Perezida n° 10/01 ryo ku wa 07 Werurwe 2005 rigena uburyo igihano nsimburagifungo cy’imirimo ifitiye igihugu akamaro gishyirwa mu bikorwa.
Bavuga ko Ku bw’iri teka, igihano nsimburagifungo ari igihano cyo gukora imirimo idahemberwa ifitiye igihugu akamaro, gikatiwe uwahamwe n’icyaha cya jenoside cyangwa ibindi byaha byibasiye inyokomuntu, akayikora mu gihe afungishijwe ijisho, kandi akayikorera ahantu habyemerewe, hakurikijwe ibiteganywa n’itegeko.
Ahakorerwa iyo mirimo hashobora kuba mu butegetsi bwa Leta cyangwa mu bindi bigo ibyo ari byo byose, byemewe kubera inshingano byahawe zifitiye rubanda akamaro, n’inyungu iyo mirimo yakorerwa muri ibyo bigo yaba ifitiye abaturage.
Iyi nkuru y’igihe.com iratanga ishusho y’uburyo Leta y’u Rwanda isa nk’aho irimo gushakira amafaranga hasi kubura hejuru ikoresheje ingufu zose kubera guteganya ko itazasubizwa imfashanyo yambuwe cyangwa wenda n’izo bataramburwa bakazamburwa, ibi byo gukoresha abagororwa bose TIG, bikurikiye:
-urugerero ngo abana barangije amashuri yisumbuye bazajya bajyamo bakamaramo umwaka badahembwa bakora kandi bataha iwabo batunzwe n’imiryango yabo (muri uyu mwaka w’intangiriro ngo ni amezi 7),
-Ikigo gishinzwe imisoro gifite gahunda ngo yo kongera amafaranga gikura mu misoro ho 20%, ibyo bivuze ko nta kabuza imisoro n’ubundi yari isanzwe ihanitse iziyongera
-Agaciro Development Fund ngo abantu bazajya bashyiramo amafaranga ku “BUSHAKE” n’ubwo bavuga ko nta ngufu zizashyirwaho abazi neza imikorere ya FPR bazi neza ko izo ngufu zizabaho. Ese nk’umutu w’umucuruzi wifashije atayatanze bakamubaza impamvu yamenya asubiza iki? Aho ntiyashinjwa kubangamira gahunda za Leta cyangwa ingengabitekerezo, yaba ari umututsi akaregwa gukorana na Kayumba na Karegeya cyangwa Umwami?
Ubu abahanga ba FPR ubu barimo guhimba ubundi buryo banyunyuza abanyarwanda hejuru y’ibibazo u Rwanda rwashowemo ku bw’inda nini no gukunda gushoza intambara n’urugomo kw’abayobozi b’igihugu bakuriwe na Perezida Kagame.
Abanyarwanda n’ubundi bari basanzwe bafite ibibazo bitaboroheye ariko Leta ikomeje kwitwara gicanshuro wagira ngo abategetsi b’u Rwanda bategeka igihugu cy’amahanga bafasheho bunyago, wagira ngo nta gahunda bafite yo gukora ibyashimisha abaturage.
Marc Matabaro yifashishije inkuru ya igihe.com


text:
“Wa muntu witwa Yesu yatobye akondo akansiga ku maso arambwira ati jya I Silowamu wiyuhagire nuko ndagenda ndiyuhagira ndahumuka”(ubutumwa bwiza bwa Yesu Kristo uko bwanditswe na Yohani,9:1-12).
Nkuko urubuga rwa Holyland rubivuga,ikidendezi cya Silowamu giherereye mu majyepfo y’umujyi wa Dawidi.Icyo kidendezi kikaba kirimo amazi, aha hantu rero hakaba handitse mu gitabo cya bibiliya y’abaheburayo ndetse no mu isezerano rishya.
Iki kidendezi rero bajya banita ikidendezi cya Ezechias ni ahantu Yesu yoherereje umuntu wari waravutse afite ubumuga bwo kutabona yogamo maze arhumuka.Iki kidendezi kandi ibyacyo byanditse no mu gitabo cya Yesaya 8:6.
Ku bakiristo rero ikidendezi cya Silowamu gifite ubusobanuro bwihariye,kivugwa mu butumwa bwiza bwanditswe na Yohani nk’ahantu Yesu yohereje uwavutse atareba kugirango ahakirire byuzuye.
Ikidendezi cya Silowamu mu gihe cy’ubu giherereye mu gihugu cya Isiraheli mu karere ka Silwam mu mujyi wa Yerusalem bikunze kuvugwa ko ari umujyi mutagatifu cyane cyane ku bantu bari mu madini atatu yemera Imana imwe, ariyo Abakiristo,Abayahudi n’Abayisilamu.


text:
Nkotanyi, nimugorore imyumvire n'imvugo.
Mu nyandiko uwiyita Martin Ntiyamira yashyize kuri facebook ku tariki ya 14/05/2014, inyandiko yise Kwamagana akarengane ka Kizito Mihigo n'Abanyarwanda: Ubutumwa bugenewe Abacikacumu n'Abanyarwanda bose muri rusange, uwiyita Martin Ntiyamira kuri facebook arandika agira ati:

Italiki 01/10/1990 Abana b'Abanyarwanda bafashe intwaro bitangira kwibohora ingoyi y'ingoma mbisha yari ibarembeje, ntabwo tuzemera ko amaraso n'ubuzima bwabitangiye igihugu cyacu ngo gicikemo akarengane bizaba impfabusa, n'ubu niba leta itunamuye icumu ngo ihindure imikorere mumaguru mashya, Abanyarwanda twiteguye kongera kwitangira igihugu cyacu!

Bene iyo mvugo ngorekamateka ntikwiye gukomeza kwihanganirwa. Ngo "Italiki 01/10/1990 Abana b'Abanyarwanda bafashe intwaro bitangira kwibohora ingoyi y'ingoma mbisha yari ibarembeje"!
Ku wiyita Martin Ntiyamira,
Uracyafite koko umugambi wo kujijisha cyangwa kwikuza? Kuki ushaka kudushinyagurira no kutubyoroga inkota mu gisebe? Mbega akanyaro?
Ibyakozwe ku tariki ya 01/10/1990 ni amahano yakozwe n'amashitani yiyita "Abana b'Abanyarwanda", ibirura byiyambitse impu z'intama.
Abantu bafata icyemezo cyo kujya gusenya igihugu, bakabiba urwango n'urupfu aho banyuze hose, imyaka igashira indi igataha, ntushobora kuvuga ko abo ari 'Abana b'Abanyarwanda'. Ahubwo wabita 'Abanzi b'Abanyarwanda'.
Wowe wiyita Martin Ntiyamira n'abo mwafatanyije uwo mugambi mubisha. Mwibuke neza ko:
- Tariki ya 01/10/1990 si itariki yerekana ubutwari, si itariki yo kurata.
- Ni itariki abana b'abanyarwanda bose, bo mu moko yose, bagushije ishyano biturutse kuri mwebwe.
- Ni itariki yerekana ubugome ndengakamere bw'intagondwa zitakigira ubumuntu.
- Ni itariki mwagombye mwese kwicuza kuba mwarakozeho ibyo mwakoze.
Ntimuzongere rero kuyogeza no kuyishyira imbere. Kuva ubu nimugorore imvugo yanyu kandi mubwire n'abo mwafatanyije uwo mugambi mubisha bose kugorora imvugo no kuvugurura ingengabitekerezo mwagendeyeho kugeza ubu.
Nimucike rwose kuri iyo ngeso yo gukuririza inkozi z'ibibi n'inkoramaraso muvuga ngo zafashe "intwaro zitangira kwibohora ingoyi y'ingoma mbisha yari ibarembeje"!
MWAVANYEHO INGOMA MBISHA MUSHYIRAHO IKI?
Niba muri mu bangara ubu se, MURANGAZWA N'IKI niba mwaragenzwaga no kwibohora ingoyi y'ingoma mbisha?
Wowe wiyita Martin Ntiyamira,
Niba uri mu bafashe intwaro mugatera u Rwanda mukica abanyarwanda kuva ku tariki ya 01/10/1990, uri inkoramaraso nk'izindi zose, ugomba kuzabibazwa uko bizagenda kwose.
Wowe n'abo mwafatanyije mwagombye KWICUZA MUBIKUYE KU MUTIMA icyemezo mwafashe cyo kudusenyera igihugu, cyo kutwicira ababyeyi, abana, abavandimwe n'inshuti (abahutu, abatutsi, abatwa, abavukamahanga...) mu bugome ndengakamere, none igihugu kikaba gicura imiborogo kuva icyo gihe.
Wowe n'abo mugifite ingangabitekerezo imwe nimucishe make, MUSABE IMBABAZI zo kuba mwarayobotse (yenda mudashishoje) umuryango nkoramaraso RPF-Inkotanyi washinzwe n'intagondwa z'abatutsi zari zifite ingengabitekerezo yo kubiba urwango n'urupfu no gushyira abana b'abanyarwanda ku ngoyi ikaze kurusha izabayeho kuva isi yaremwa.
Mwaje mwica, mubiba urwango mu benegihugu, mwimika ingoma mbisha, none ngo mwaje muzanywe no kwibohora ingoyi y'ingoma mbisha?
Niba mushaka ko twumvikana, nimujye mwitondera amagambo muvuga, mwirinde kutwibutsa amabi mwadukoreye mwirata nk'aho mwakoze igikorwa kigomba gushimwa cyangwa kwogezwa.
Kubera kuba mubarirwa mu babaye cyangwa abashyigikiye inkoramaraso z'inkotanyi zitugejeje twese ahangaha, MWAGOMBYE GUKORWA N'IKIMWARO KIDASHIRA, MUKAGENDA BURI GIHE MWUBITSE URUTWE AHO MUNYUZE HOSE.
Turabihanganira kuko dushaka kwongera kwubaka u Rwanda twese twisanzuramo, ariko HARI AKARONGO MUGOMBA KWIRINDA KURENGA kwirinda kurenga. Gushinyagurira abanyarwanda b'abanyamahoro, mugomba kubireka burundu. Mujye muhora mubizirikana.
Mubyumve neza rero mwese abafatanyije muri gahunda y'inkotanyi yo kworeka u Rwanda: NTIMUZONGERE gukora reference ku tariki ya 01/10/1990 nk'aho ari itariki ishobora kugira abanyarwanda bazima itera ishema.
Simeon.
Ijwi Rya Rubanda.


text:
Impinduka Yo Kwema: Cyangwa Impamvu Abantu Bagenda Bahagaze
Ikinyarwanda
Louise Umutoni & Suzana Mukobwajana
Kera cyane abantu bagendeshaga amaguru n’amaboko nk’ibindi biremwa byose bikoresha ibice bine by’umubiri. Abantu bihutaga kurusha bakame, ingwe cyangwa inkura, amaguru n’amaboko bikaba aribyo bice by’umubiri byari byegeranye kurusha ibindi. Byari kandi binahuje imisusirane: ibitugu bisa n’amayunguyungu, inkokora zigasa n’amavi, inkonjo n’udutsisino, ibirenge n’ibiganza?, byose birangirira ku mano atanu n’intoki eshanu, hamwe n’inzara kuri buri no kuri buri rutoki. Ibiganza n’ibirenge byarasaga, umuntu akagira amano atanu n’intoki eshanu biteye kimwe, uhereye ku bikumwe kugera ku duhera tw’ibirenge n’ibiganza. Icyo gihe kandi, uko igikumwe cyari gifatanye n’izindi ntoki, ni nako n’ino ry’igikumwe naryo ryari rifatanye n’andi mano. Amaguru n’amaboko byitanaga ababyara.
Byafatanyaga gutwara umubiri aho ushaka kujya hose, haba ku isoko, ku maduka, kurira ibiti no guterera imisozi, amaguru n’amaboko niyo yakoraga icyo aricyo cyose cyasabaga kunyeganyeza umubiri, kandi bikagikoreraga hamwe. Mu mazi bigashoboza umubiri kureremba, koga cyangwa kwibira. Byajyanaga inama muri byose, bikuzuzanya mu mibanire yabyo. Hakaba ariko ubwo byifashisha ubushobozi bw’ibindi bice by’umubiri: umunwa ukavuga, amatwi akumva, amazuru akihumuriza, amaso akabona.
Ingendo n’injyana by’amaguru n’amaboko byari binoze, ibyo bigatera ishyari ibindi bice by’umubiri byarakazwaga cyane no gutiza abo bavandimwe ubushobozi bwabyo. Iryo shyari ndetse rikabyibagiza ko amaguru n’ibiganza aribyo bibifasha kugera hirya no hino. Nibwo ibindi bice by’umubiri byatangiye kugambanira abo bavandimwe.
Ururimi rwihutira gushyira muri gahunda rutajuyaje igitekerezo cya Bwonko. Rutangira kwibaza ruvugira hejuru icyaba gifite ingufu gusumba ikindi hagati ya maboko na maguru, ruti “ariko buriya ninde ukomeye kurusha undi”? Bya bice biva inda imwe, bitari byarigeze byibaza ikirusha ubushobozi ikindi, bitira ijwi rurimi, bitangira kujya impaka kugifitiye umubiri akamaro gusumba ikindi.
Ntibyatinze haza ibyo guhigana ubwiza. Amaboko atangira kwigamba ko afite intoki zigororotse kurusha uko amano ari magufi kandi abyimbagaye. Amano ntiyazuyaza nayo atangira gukweba intoki ko ari inshonji zishwe n’inzara! Iminsi irashira indi irataha impaka ari izo, ndetse yewe bigera n’aho imirimo byakoraga itangiye kuhadidindirira. Ubwo ikibazo gihinduka icyo kumenya igice cy’umubiri kizategeka ibindi, amaguru n’amaboko bikigeza ku bindi bice by’umubiri. Ururimi ruti nihakorwe amarushanwa, ibindi nabyo biremera. Biti ariko se marushanwa y’ubuhe bwoko? Bimwe biti gukirana. Ibaze nawe ukuguru n’ukuboko bikirana! Ibindi biti ashwi, nibarushanwe kurasa umuheto, cyangwa gutera ibyuma, kwiruka cyangwa undi mukino nk’igisoro. Ibyo nabyo biranengwa kuko wasangaga umwe muri iyo mikino hari aho ibogamiye kimwe mu bice birimo bihatana. Amaze kongorerwa na bwonko, Rurimi arongera araterura ati nimureke buri gice abe ari cyo kihitiramo umukino kifuza guhatanamo. Amaguru n’amaboko biremera.
Irushwanwa ryabereye mu ishyamba, ku nkombe z’uruzi. Ibice by’umubiri byose biri maso ngo hatagira igitungura cyangwa gihungabanya umubiri mu gihe uhugiye mu mpagarara ziri hagati yabyo. Amaso areba hirya no hino ngo hatagira ikiwutera, amatwi abanze ngo yumve ko hagira igikoma, izuru yiteze kumva icyatera giciye inyuma amatwi. Ubwo ururimi rwari rwiteguye ko hagize igitera rwavuza induru ruti nimutabare nimutabare turatewe! Umuyaga usakaza inkuru mu mpera zose z’ishyamba, mu mazi no mu kirere. Inyamaswa zigendera ku maguru n’amaboko nizo zahageze mbere. Inini murizo ziza zitwaje amashami atoshye asobanura ko zizanywe n’amahoro. Yari inama ikomeye kandi ibereye ijisho, yitabiriwe n’ingwe, intare, imondo, inkura, impyisi, inzovu, twiga, igamiya, inyambo, ingweba, impongo, impala, ingeragere, bakame, isiha n’imbeba. Mu nyamaswa zo mu mazi haje , imvubu, ifi n’iNgona, birambura ibice bya ruguru ku nkombe y’uruzi, iby’epfo biguma mu mazi.
Ibigenza amagura abiri harimo Ostrich, Inkware na Peacock zibyinagira hose zikubita amababa zinezerewe, , inyoni ziva ku mashami zijya kuyandi,; amajeri ajwigira ubutitsa. Gitagangurirwa, Munyorogote, Muswa n’Intozi bitondagira ibiti n’ubutaka. Ruvuruvu igenda yigengesereye, naho Muserebanya ava hirya ajya hino, akubita aha akagwa hariya byamunaniye gutuza. Nguge na Ngagi bisimbuka mu mashami, ibiti n’ibihuru binyeganyega, byunama, byunamuka.
Rurimi niwe wateruye indirimbo itangiza amarushanwa:
Ibi dukora si uguhana n’ugutebya
Ibi dukora si uguhana n’ugutebya
Ibi dukora si uguhana n’ugutebya
Kuko uko turi twese
Turi bene mugabo umwe.
Maboko na Maguru barahira ko bazubahiriza ibivuye mw’irushanwa nta mananiza, nta burakari, nta kwigomborotsa, nta n’agahimano. Amaboko niyo yatangiye, aterura urukwi arwesa hasi. Irushanwa rero rikaba ko ukuguru, kwaba ukw’iburyo cyangwa ibumoso cyangwa ndetse yombi, biterura uwo mwase bukawujugunya kure. Amaguru yari yemerewe kujya inama yemwe no gukoresha amano y’ibirenge uko bibaye ngombwa ngo agere ku ntego yayo. Nuko amaguru rero agerageza kubanza gushaka uko yahindura cya giti, no kukigizayo akoresheje imbaraga zose afite, ariko biranga birananirana. Cyakora yari yagerageje kugihirika intambwe zitarenze ebyiri. Intoki aho zari zicaye zibibonye zitira ijwi munwa hafi aho zikubita igitwenge zibaha inkwenene. Amaboko yari yahisemo uwo muhigo, arinanura, aritakuma, aritega nk’ari mu irushanwa ry’ubwiza. Nuko arangije akoresha uburyo butandukanye aterura cya giti maze akirasa kure mu ishyamba, abari aho bose bariyamirira amashyi bati kaci kaci. Maboko ntiyashyirwa akomeza kwerekana ubushobozi bwinshi afite: atora umusenyi mu muceri, ashyira urudodo mu rushinge, aboha imigozi yo guterura ibiti biremereye; ashinga imyambi ayirasa kure, akora utuntu n’utundi yerekana ubuhanga n’ubushobozi bwayo, amino yasangaga ko ari nk’indoto kuri yo. Amaguru aho ari yumiwe, atangajwe n’ubushobozi no kunyaruka bya benenyinawabo kandi batayirusha ibigango. Indorerezi zari aho zikomeza gushima ibikorwa by’abo basa ndetse no kubashyigikira. Ibyo byashenguye umutima amaguru, ariko ntiyiheba yanga kwemera ko yatsinzwe: mano manini nawe aho yicaye aho asa n’uwihebye, asiribanga mu itaka yibaza umukino watuma batsinda.
Cyera kabaye amaguru n’amano biza guterura bivuga icyo bishaka kurushanwamo. Biti umuhigo wacu uroroshye. Ibiganza nibiterure umubyimba wose uko wakabaye, ari igice cy’umuzinge cyo hepfo ari n’icyo hejuru, kandi bibiterurire rimwe. Intoki ziti ibyo nabyo? Zabonaga ari umukino w’abaswa!
Mbega akumiro! Ibintu byose byahise biba gatebe gatoki, ibiganza aribyo bifashe hasi, amaso acuritse atabona neza kuko yari yegereye ubutaka, umukungugu wazibije amazuru yitsamura ubudahwema, amaguru n’ibirenge biri mu kirere! Indorerezi ribaha urw’amenyo ziraterura ziti:
Ngayo Ngayo ejuru
Nta kibazo bitwaye
Yakurikire Ngayo
Nta kibazo bitwaye
Reka tuguruke mu kirere
Ababirega bari bumijwe n’ukuntu ibiganza n’amaboko byari bimerewe. Ibi bice mu kanya kangana urwara gashize byari byemeje rubanda ku ubushobozi bifite none bikaba byari bibaye inganzwa zitabasha no gutera urutambwe rumwe. ! Byatera agatambwe kamwe ibiganza bigataka, amaboko akanyeganyega, aba arihinnye umubiri wose no hasi ngo po!. Amaboko amaze kuruhuka gato ntiyashirwa arongera aragerageza. Byanze atandukanya intoki, yizera ko biri buyafashe gufata hasi neza, ibi na byo birananirana, ibikumwe byonyine ni byo byashoboye kurambuka. Bigeze aho amaboko agerageza gusimbuka ariko biba iby’ubusa kuko byasabaga ko amaguru agira akora kandi amaboko yagombaga kurushanwa yonyine. Ubwo ibintu byari bigeze aho amano nayo aseka. Atira umunwa igitwenge maze akubita icy’urumenesha gitandukanye n’akajwi gahanitse intoki zari zakoresheje., Amaboko abonye ako gasuzuguro ararakara , arongera agerageza ubwa nyuma guterura umubiri ariko biranga. Umunaniro umaze gushegesha ibiganza n’intoki biriheba, bitanga imihoho. Nuko maguru aritakuma, anejejwe no kwerekana ubukaka bwayo. Akubita akarasisi, aritakuma, ariruka, yikoza hejuru mu kirere, asimbukira kure, byose abikora umubiri utituye hasi na rimwe. Amaguru y’indorerezi zari aho nayo arahamiririza yishimira intsinzi za bagenzi bayo. Amaboko ajya ejuru yamagana iryo bogama. Yiyibagiza ko ari yo yatangiye uwo mukino. Ntibyatinze ariko ibindi bice byose by’umubiri, hamwe na za ndorerezi zari aho, biba bibonye ikintu kidasanzwe! Ibikumwe by’ibiganza byari byaregutse bitandukana n’izindi ntoki. Amaguru n’ibirenge mugihe bigiseka ibyago maboko yari yagize bigiye kureba nabyo bisanga aho uko biba ikibazo ku bikumwe kubera ko byitandukanije n’izindi ntoki, ahubwo byabifashije gufata no gukomeza neza icyo bisingiriye. Biti ibi se kandi byo n’ibiki? Ubumuga buhindutse ubushobozi?
Impaka hagati y’bice byose by’umubiri zo guhitamo uwatsinze zamaze iminsi itanu, ari nawo mubare w’intoki n’amano. Ibyo bice ntako bitagize ngo byumvikane, biranga birananirana. Buri gice mu byakoze amarushanwa hari byo cyari gishoboye byihariye kurusha ikindi. Mbese byose byari magirirane. Cyera kabaye rero za mpaka zaje kuvamo ibiganiro no kwisuzuma. Ibice byose biti mbese ubundi ho umubiri n’iki? Bitahura ko byose uko bingana bigize umubiri, buri gice kiri mu kindi. Kugira ngo igice kimwe gishobore gukora neza, bikaba ngombwa ko n’ibindi byose biba biriho bikora neza.
Ariko biza gusanga ko kugirango impaka nk’izabaye zitazongera, kandi ntihazagire igice kibangamira ikindi, hafatwa icyemezo rusange ko kuva ubwo umubiri uzajya ugenda uhagaze, ibirenge bigakora ku butaka, amaboko akagendera hejuru. Umubiri wose wishimira icyo cyemezo. Ariko byumvikana ko abakiri bato bo bemerewe gukambakamba ngo abantu batazibagirwa inkomoko yabo. N’uko ibice by’umubiri byigabanya imirimo: amaguru ashinzwe kujya atwara umubiri wose, byagera iyo bijya, amaboko agakora ibigomba gukorwa akaba ari nayo yitwaza ibikoresho. Mu gihe amaguru n’ibirenge bizaba bikora umurimo uremereye wo kwikorera, ibingaza byo bishingwa gukoresha ubushobozi bufite bukifashisha ibidukikije ngo ifunguro rishyikire umunwa. Umunwa nawo, nako amenyo yawo gukacanga iryo funguro, muhogo akarimira rikagera mu nda. Inda igakamuramo intungamubiri ikazicisha mu miyoboro yawo, ikazigaburira impande zose zitandukanye z’umubiri. Ibikatsi byasigaye umubiri ukabicisha ahabugenewe, bigafumbira ubutaka. Ibiti bikamera imbuto, intoki zikazisoroma zikazishyikiriza umunwa. Ngayo nguko uko ubuzima buzunguruka.
Imikino no kwidagadura nabyo byahawe ababishinzwe; kuririmba, guseka no kuvuga biharirwa umunwa; kwiruka n’umupira karere bihabwa amaguru, imipira ikinishwa amaboko bishingwa ibiganza, icyakora kwiruka muri iyo mikino bikomeza kuba umurimo ugenewe amaguru. Mu bijyanye na ateletizime, muri rusange biba akarima k’amaguru. Uko kugabana inshingano bituma umubiri w’umuntu uba indashyikirwa mu binyabuzima byose, ari mu buranga cyangwa ubwenge, umuntu aruta inyamaswa zose ndetse n’izinkazi kurusha izindi.
Ibice by’umubiri byaje gusanga ko amasezerano adakuka byagezeho ashobora kuzatera ibibazo nyuma. Byasanze umutwe uri haruguru y’ibindi ushobora gutekereza ko uruta ibirenge bigendera hasi, cyangwa ukazibwira ko ari wo mutware w’ibindi bice byose biri munsi yawo, abandi bakaba abaja bawo. Nibwo hemejwe ko mubijyanye n’ubutegetsi, umutwe n’ibiwuri munsi byose bingana. Gushimangira iryo reme, ibice by’umubiri byumvikana ko ibyishimo n’akababaro bya kimwe muri byo bizajya bigera kuri byose. Byihanangiriza umunwa ko igihe cyose uzajya uvuga ngo ibyanjye cyangwa icyanjye bizaba bivuga iby’umubiri wose aho kuvuga iby’igice kimwe ku giti cyacyo.
Bitera indirimbo biti:
Muri uyu mubiri wacu
Nta mugaragu nta muja
Muri uyu mubiri wacu
Nta mugaragu nta muja
uko turi twese ntawe usumba undi
Tuba aha tukaba magirirane
Gufatanya niyo ntero
Tuba aha tukaba magirirane
Gufatanya niyo ntero
Ururimi rutuvugira twese
Nkomeza ngukomeze
Twiyubakire umubiri unoze
Nkomeza ngukomeze
Twiyubakire umubiri unoze
Ubumwe buruta byose
Twese hamwe turakorera
Umubiri mwiza
Twese hamwe turakorera
Umubiri mwiza
Ubumwe ni zo mbaraga zacu.
Byemezwa ko iyi aba ariyo ndirimbo yubahiriza igihugu cy’umubiri wose kugeza uyu munsi. Ngiri rero itandukanirizo riba hagati y’abantu n’inyamaswa, kuko zo zanze kuzagenda zemye na rimwe.
Inyamaswa zirengagije ibyo ziboneye n’amaso yabyo, zihitamo kugendesha amaguru n’amaboko,. Kuririmba birakemangwa ngo umunwa waremewe kurya ntiwaremewe kuririmba. Zishyiraho ishyaka ryamagana impinduka, zihama mu byahise, zemeza kutazigera zigira icyo zihindura mu buzima bwazo.
Iyo abantu bibutse uko ibice by’umubiri bikorana, biteza imbere; ariko iyo bafashe ko umubiri n’umutwe ari nk’abarwanira ubutegetsi, kimwe gishaka gutegeka ikindi, baba basubiye hafi ya benewabo b’inyamaswa zahakanye impinduka yo kugenda wemye.
~
Edited by Alice Musabende
Read the English translation – The Upright Revolution: Or Why Humans Walk Upright by Ngugi wa Thiong’o
Louise Umutoni Bio
What's Your Reaction?
A pan-African writers' collective and publisher


text:
Uyu mugani bawucira ku muntu warwaye akamererwa nabi cyangwa uwazironzwe n’umukeno : abo bombi, ali ukize iyo ndwara y’ubujyahabi ali n’ukiranutse n’ubukene, iyo bazahutse bakabyibuha, uwo babonye baravuga ngo “Yagaruye ubuyanja !” Byavuzwe n’abagombozi bo ku Musamo mu Nduga; ahasaga umwaka w’i 1300.
Icyo gihe, Ruganzu Bwimba yali amaze gutabara bucengeli i Gisaka, u Rwanda rutegekwa na Cyenge cya Nyacyesa w’umukobwa. Atabara umugore we Nyakiyaga cya Ndiga atwite inda nto. Akajya agenda bisha na bisha alindiliye ko umugore yaruhuka. Ibili mahire abyara Bwimba akili mu nzira; abyara umuhungu. Ruganzu amaze kubimenya yambika umuhigo awicamo ingwe. Uruhu arwoherereza Cyenge n’Abiru hw’ingobyi y’umwana; anabatumaho ngo umwana we bazamwite Rugwe, na lyo ily’ubwami azalyitwe n’abiru. Izina alyitwa na Gitandura cya Kingali. Arongera ati ”Kandi umwana wanjye ntimuzamuhe ubwami ni we uzabwiha”. Akomeza urugendo aratabara. Nibwo aguye i Gisaka.
Umugore we ahungurwa n’umugabo wabo Mwendo. Umwana amaze kugimbuka, Mwendo amugilira ishyali byo kurwanira ingoma mu bwenge, amuroga inzoka iramuzingamisha aba urutaza. Niyo nkomoko yo kudahungurwa kw’abagore b’abagabekazi i Rwanda. Rugwe rero akomeza kurwara. Rubanda bakuka umutima bavuga ko u Rwanda rugiye kurara nze (kubura umutegetsi). Na we Mwendo acyilya icyara yibwira ko agiye kuba umwami w’u Rwanda; yarwaniraga ingoma mu bwenge. Bukeye abiru bashaka abavura Rugwe; bababona i Musambira ku murenge witwa Rwimpyisi hafi ya Kambyeyi : nyuma bawuhinduye Kabungo : Bivuga i kibyibushye gihozagaye=impogazi.
N’uko abo bavuzi bishingira kuvura Rugwe, baratangira baramurutsa; bamurutsa inzoka. Abo nibo bagizwe abagombozi : abanyamuhango w’inzoka. Bamaze kumuvura bagororerwa umusozi witwa Musamo aho mu Nduga; bawuturaho kugeza magingo aya bakiwutuye. Ni bamwe muli babandi batwara inzoka mu mpago. Rugwe rero bamaze kumurutsa inzoka baramwondora arakira aba umusore; batuma i bwami, bati «Rugwe yagaruye ubuyanja aguwe naze, muraze mumujyane. Ubwo ava ku Musamo agaruka iwabo i Gasabo mu Bwanacyambwe. Rubanda bagumiliza guhwihwisa bavuga ko yarozwe na Mwendo. Mwendo amaze kubyumva ashya ubwoba aracika; acikira i Bugesera.
Nuko Rugwe akomeza kumererwa neza, ndetse atangira guhiga. Atora abahigi benshi b’urungano rwe : ab’imbwa n’ab’umuheto. Ubwo u Rwanda rwali rugifitwe na Cyenge. Haciyeho iminsi abahigi ba Rugwe bajya guhigana n’abandi i Karama ka Kigali. Umuhigi umwe arasa impongo inkumbi; undi umuli hafi aramutoya (gusonga icyanegekaye). Impaka zirabyuka baza kuburanira Cyenge. Umwe ati «Ni jye wayirashe». Undi nawe akavuga atyo; rubura gica. Rugwe agumya kwumva uko Cyenge n’Abatware bavuga bananiwe guca urubanza. Ahagarara hagati yabo ati «Mbese ibwami hagira ababurana gusa hakabura abaca imanza ?» Ati “Aba bagabo bahayurana ntibahize bonyine, none nibazane uwali uhali abakize”. Kera niko umugabo yitwaga : bamwitaga «uwali uhali». Rugwe amaze kuvuga atyo, abali aho bose baramushima bati «Koko umwana yagaruye ubuyanja ubwenge ni bwose». Abiru babyumvise bibuka isezerano Iya Ruganzu wasize avuze ngo ”Kandi ntimuzampere umwana ubwami kuko ali we uzabwiha”. Ubwo baba babonye ikimenyetso cy’uko abwihaye; bategura imihango yo kumwimika baramwimika; alima yitwa Cyilima. Se yali yaralisigiye abiru be, ati ”Umwami ndaze ingoma ni Cyilima kizilimamo amahata”.
Nuko Abiru bamaze kumwimika, lya jambo ly’abagombozi bo ku Musamo ngo «Umwana yagaruye ubuyanja» batangira ubwo kulikuliliza, baralikurakuza liza guhinduka umugani bacira ku muntu babonye amaze gukira ubuzahare bw’indwara cyangwa bw’umukeno, bati «Naka yagaruye ubuyanja !» — Kugarura ubuyanja =Gukira ubuzahare
Ubuyanja = ubuzanzamuke.
[Aho byavuye : Minisiteri y’Amashuli Makuru n’Ubushakashatsi mu by’Ubuhanga, Ibirali by’insigamigani, Kigali, 1986, pp.199-200].


text:
Mu nteko rusange ya Caritas Kigali yateranye tariki ya 27/03/2019 Musenyeri w’Arkidiyosezi Kigali Antoine Kambanda yasabye ko gahunda yo guteganya imbyaro mu buryo bwa Kamere ishyirwamo imbaraga kugirango umubare w’abayikoresha wiyongere.
Impamvu yasabye ko ubu buryo ko bwitabwaho nuko hari imiryango ibukoresha ntibabyare indahekana.
Musenyeri Kambanda Antoine yavuze ko abakangurambaga ba Caritas bakwigisha abaturage kumenya gukoresha uburyo bwa Kamere mu guteganya imbyaro kuko ari uburyo bwiza kandi butagira ingaruka ku buzima bw’umuntu.
Ati “Uburyo bwa Kamere bwo guteganya imbyaro bwagombye kwigishwa mu ba kristu bugakoreshwa kuko ari uburyo bwiza kubabukoresha neza kandi nta ngaruka bufite igihe abashakanye bamenye kubara neza ukwezi k’umugore no kwifata mu gihe cy’uburumbuke.
Iyi gahunda ntabwo ibangamira uburyo busanzwe bukoreshwa bwo gukoresha imiti ya kizungu ahubwo biruzuzanya kuko byombi bifasha abashakanye kubyara abo bashoboye kurera.
Aha niho Musenyeri Antoine Kambanda ahera avuga ko uburyo bwa kamere bwakwitabwaho bugahuzwa n’uburyo busanzwe bityo umuntu akihitiramo uburyo bwiza bwo gukoresha bumunogeye.
Ubuhamya butangwa n’imwe mu miryango yitabiriye gukoresha buno buryo bwa Kamere Caritas ya Kigali ibinyujije mu mubigo nderabuzima biyishamikiyeho mu mwaka wa 2017 yashoboye guha ubu buryo ingo nshya zigera ku 2383 ziyongera ku ngo zisanzwe zikoresha ubu buryo zingana ni 4379 muri gahunda yo guteganya imbyaro hifashishjwe uburyo bwa kamere.
Ababyeyi bigishijwe uburyo bushingiye kumenya imiterere n’imikorere y’imyanya myibarukiro (imyanya igenga kororoka ) no kuyubahiriza, bunashingiye nanone ku kumenya n’ibijyanjye n’uburumbuke n’ibitari iby’uburumbuke biboneka mu kwezi k’umugore .
Bigishijwe no kwifata mu gihe cy’uburumbuke bw’umugore iyo abashakanye batifuza gusama, n’uburyo buha umushyikirano mpuzabitsina w’abashakanye agaciro kawo kuko bikorwa mu bumvikane bwa bombi.
Umuryango wa NDAYISABA Bernard na MUKAMPUNGA Ernestine barashakanye tariki ya 6/12/1999 bafite abana 4 bakaba batuye mu karere ka kamonyi umurenge wa Rugarika akagari ka Kagangayire umudugudu wa Sheli. Batangiye kuboneza urubyaro bakoresheje uburyo ba kamere mu kwezi kwa 11/2003.
Impamvu bahisemo ubu buryo bari barabyigishijwe mu nyigisho zitegura isakaramentu ry’ugushyingirwa, bahitamo ko aribwo buryo bazakomeza kuko bw’ubahiriza imyizerere yabo.
Icyo byabamariye nuko umubano wabo warushijeho kuba mwiza, bamenya akamaro k’ibiganiro mu mubano w’abashakanye kuko byabasabaga kuganira kenshi mu buryo bunyuranye.
NDAYISABA Bernard ubwe yemeza ko byatumye arushaho kumenya imikorere y’umubiri w’umugore we arushaho kumushimira ndetse no gushimira Imana ko yamuhaye icyo yayisabye.
Ati « Numvise agaciro k’umushyikirano mpuzabitisina w’abashakanye kubera uburyo dukoresha buduaaba guhura mu bihe nyabwo kandi urushaho kuduhuza kuko tuba dukumburanye ».
Bamwe mubakoresha imiti mu kuboneza imbyaro batangaza ko babiterwa ahanini no kudasobanukirwa kubara neza ukwezi k’umugore bagahitamo uburyo buboroheye.
Uwineza Immacule avuga ko akoresha ibinini ariko ko amenyekubaraneza ukwezi kwe akamenya igihe yasamira inda ko aribwo buryo yakoresha.
Ati « abenshi mu baturage ntabwo tuba tuzi kubara neza ukwezi kwacu bityo tugakoresha uburyo bw’ibinini cyangwa agapira ko mu kuboko ».
Uwineza avuga ko amenye kubara ukwezi kwe ari bwo buryo yakoresha kubera ko yumva ari bwiza kandi ababukoresha batabyara indahekana.


text:
Umwana w’umuhungu bivugwa ko yari amaze iminsi itarenze itatu avutse, yakuwe mu musarani w’ishuri aho yajugunywemo n’umuntu utahise amenyekana, ubu uwo mwana akaba akomeje kwitabwaho n’abaganga mu bitaro bya Ruhengeri.
Ku wa Kabiri tariki 09 Gashyantare 2021, umwe mu bagore barimo basubira mu ndirimbo mu rwunge rw’amashuri ya Karwasa mu Murenge wa Gacaca mu Karere ka Musanze, yajyaga kwitaba telefoni akumva umwana arira.
Ngo akimara kumva uwo mwana yagize amatsiko yegera aho aririra asanga ni mu musarani nk’uko Habinshuti Anaclet, Umunyamabanga Nshingwabikorwa w’Umurenge wa Gacaca yabitangaje
Yagize ati “Hari hafi saa kumi n’ebyiri aho umwarimu yigishirizaga umuziki abaririmbyi babiri mu Rwunge rw’amashuri ya Karwasa, umwe yagiye hanze kwitaba telefoni yumva uruhinja rurira, kuko aho bari bari kwigira hegereye umusarani agira amatsiko ajya kureba yumva ruri kuririra mu musarani, ni ko gutabaza, tuhageze turukuramo rukiri ruzima, ntitwabashije guhita tumenya uwarutayemo”.
Uwo muyobozi yavuze ko bakimara kuvana uwo mwana mu musarani bamukoreye ubutabazi bwihuse aho babanje kumugeza mu kigo Nderabuzima kibegereye nyuma ajyanwa mu bitaro bya Ruhengeri.
Ati “Hari hakibona, urumva saa kumi n’ebyiri zari zikiburaho iminota, birumvikana ko rutiriwemo. Ubwo twahageze tumena beton dukoresha isuka kugira ngo hatagira imyanda ikomeza kumujyaho, twoherezamo umuntu aramanuka arukuramo birumvikana rwari rwuzuyeho umwanda duhita turujyana mu kigo Nderabuzima cya Karwasa, aho twamukoreye ubufasha bwihuse nyuma dutumiza Ambulance (imbangukiragutabara) tumujyana mu bitaro bya Ruhengeri”.
Kugeza ubu umwana ngo ameze neza, bakaba barimo gushakisha uwamutaye, hakaba hakomeje kwigwa n’uburyo uwo mwana yakwitabwaho akabona umubyeyi umurera, aho kugeza ubu umubyeyi witwa Mukeshimana Marie Chantal ari we ukomeje gukurikirana ubuzima bwe.
Umunyamabanga Nshingwabikorwa w’Umurenge wa Gacaca muri Musanze, Habinshuti Anaclet, yaboneyeho gukangurira buri wese kwirinda gutwara inda mu gihe adateganya kuyibyara, ati “Ubutumwa natanga, ni uko umuntu niba adashaka kubyara yajya yirinda ko yasama, mu gihe bimubayeho agatwita akirinda kwica uwo atwise kuko bivamo ingaruka zikomeye zirimo ibihano bikomeye, kandi akaba avukije n’umuntu ubuzima.”


text:
Miss Rwanda 2020 yatangiriye i Rubavu Batandatu babonye itike yo guhagararira Uburengerazuba
Abakobwa batandatu babonye itike ibemerera guhagararira Intara y’Uburengerazuba mu irushanwa rya Miss Rwanda 2020, ryatangirijwe mu Karere ka Rubavu kuri uyu wa 21 Ukuboza 2019.
Urugendo rwo gushakisha umukobwa uzegukana ikamba rya Nyampinga w’u Rwanda 2020 rwatangiriye i Rubavu mu Burengerazuba bw’u Rwanda aho abakobwa batandukanye bahakomoka bari babukereye biteguye guhatana no kwerekana ko bafite ubwiza bufite intego.
Muri aka gace hiyandikishije abakobwa 50 baturutse mu turere turindwi tugize Uburengerazuba aritwo Karongi, Nyabihu, Rubavu, Rusizi, Ngororero, Nyamasheke na Rutsiro.
Kuri uyu wa Gatandatu, abakobwa 31 ni bo biyandikishije muri bo abagera kuri 13 banyuze imbere y’akanama nkemurampaka.
Abakobwa batandatu ni bo batoranyijwe kuzahagararira Uburengerazuba mu irushanwa rya Miss Rwanda rizasozwa ku wa 22 Gashyantare 2019, ari nabwo hazamenyekana uzambikwa ikamba rifitwe na Miss Nimwiza Meghan.


text: Nuko Yezu akoranya ba Cumi na babiri, abaha gutegeka no kwirukana roho mbi zose, abaha n’ububasha bwo gukiza indwara. Abatuma kwamamaza Ingoma y’Imana no gukiza abarwayi. Arababwira ati «Ntimugire icyo mujyana mu rugendo, yaba inkoni, waba umufuka, waba umugati, byaba n’ibiceri», ababwira no kutajyana amakanzu abiri. Arongera ati «Urugo muzinjiramo rwose, muzarugumemo kugeza igihe muhaviriye. Naho abatazabakira, nimujya kuva mu mugi wabo, muzakungute umukungugu wo ku birenge byanyu, bibe ikimenyetso cy’uko bahemutse.» Nuko baragenda bazenguruka insisiro, bamamaza Inkuru Nziza, kandi bakiza abarwayi hose.


text:
Gaby Kamanzi yatangije ’Vocal Coaching’ mu gutoza abantu ku buntu kuririmba neza mu majwi azira amakaraza-VIDEO
Yanditswe na: Ubwanditsi2020-11-25 02:42:18
Umuhanzikazi Gaby Irene Kamanzi bahimbye ’Miss Gospel’ na ’Queen Gospel’ kubera ubuhanga bwe mu miririmbire busemburwa n’ijwi rye ryiza, aho benshi bamushyira ku isonga mu bahanzikazi ba Gospel baririmba neza, kuri ubu yatangije gahunda nshya ’Vocal Coaching’ yo gutoza ku buntu buri wese ubyifuza uko baririmba neza kandi mu majwi meza.
Ubwo yari afite imyaka 8 y’amavuko ni bwo Gaby Kamanzi yatangiye gukunda cyane umuziki, aho igihe kinini yabaga arimo kureba Televiziyo, indirimbo yose abonyeho agahita ayifata mu mutwe ako kanya, ati "Byari binyoroheye guhita nyisubiramo uko yakabaye". Yakomeje gukunda umuziki kugeza ubwo atangiye guhimba indirimbo ze bwite. Kugeza ubu amaze gukora indirimbo zinyuranye harimo izamenyekanye by’ikirenga nka ’Amahoro’ yamukinguriye umuryango wo kumenyekana, ’Wowe’, ’Ungirira neza’, ’Neema ya Goligota’, ’Arankunda’, n’izindi nyinshi.
REBA HANO ’ARANKUNDA’ INDIRIMBO YA GABY KAMANZI
Mu muziki amazemo igihe kitari gito, amaze gutwara ibihembo bitandukanye kandi bikomeye birimo Salax Award, Groove Awards, Sifa Reward, n’ibindi. Amaze gutumirwa hirya no hino ku Isi, yaba muri Afrika, i Burayi no muri Leta Zunze Ubumwe za Amerika. Iyo atekereje uburyo Imana yamugiriye neza ikamuha impano yo kuririmba ndetse iyo mpano ikaba imaze guhembura benshi, Gaby Kamanzi abishimira Imana mu buryo bukomeye, ati "Ndashima Imana ko ariyo yampaye iyi mpano. Kandi ikaba yarampamagaye, ikanabana nanjye kuva igihe natangiriye kuririmba, ndayishimira ubuntu bwayo".
Nkuko tubikesha InyaRwanda.com, Gaby Kamanzi yadusangije uko yinjiye mu muziki n’uko impano yo kuririmba yagiye yaguka muri we anaduhishurira ko kuririmba abikomora ku babyeyi be. Ati "Mfite imyaka 8, 9 gutyo, igihe cyose narebaga indirimbo kuri TV, nahitaga nyifata ako kanya, mu mutwe, byari binyoroheye cyane guhita nyisubiramo uko yakabaye!. Hanyuma, nakuze mbona umubyeyi wanjye Papa utakiriho, aririmbisha muri Chorale mu materaniro, noneho twagera mu rugo, akatwigisha indirimbo zo muri chorale nyine, agakunda no kuzumva mu rugo".
Yakomeje avuga ko nyina ari umuhanzikazi w’umuhanga mu njyana Gakondo aho kera yakundaga kuririmbira abageni mu bukwe. Ati "Hari umunsi yagarutse (Papa) mu rugo avuye mu rugendo rw’akazi hanze, azanye Synthétiseur (Piano), muri macye, yakundaga kuririmba cyane; ni byinshi namuvugaho namubonyeho byerekana ko yari abizi kandi yarabikundaga,...Maman yakundaga kutwigisha indirimbo nyinshi mu rugo, yakundaga kuririmbisha mu mihango yo Gusaba cyangwa Gutwikurura mu njyana ya Kinyarwanda. Muri macye, impano yanjye nayikuye ku babyeyi banjye".
Gaby Kamanzi yavuze ko nta mahugurwa yigeze yitabira ajyanye no kuririmba ahubwo ko ari impano yiherewe n’Imana, ati "Nta training nigeze mfata z’umuziki". Yavuze ko kuririmba ari ibintu akunda cyane, ati "Mbere na mbere, ndabikunda cyane, kuririmba kuri njye ni Passion". Twamubajije ibanga akoresha kugira ngo ahore ari ku isonga mu baririmba neza, ati "Ikindi, imyaka myinshi maze ndirimba, no guhora nibwira ko ngomba kuririmba neza kurushaho, buri munsi, nkagira umwete wo kuririmba neza no gutoza ijwi uko mbishoboye. Ni byinshi navuga, ariko ibyo ni byo by’ingenzi".
Gaby yanze kwihererana ubuhanga afite mu kuririmba yiyemeza kubusangiza abandi
Aganira na InyaRwanda.com, Gaby Kamanzi yabanje gusobanura igikorwa aherutse gutangiza icyo ari cyo, avuga ko atari ukwigisha abantu kuririmba ahubwo ari ukubatoza no kubahugura, ati "Ntabwo nabyita kwigisha, mbyita Coaching, cyangwa se kuyobora umuntu kugira ngo aririmbe neza kurushaho, kumugira inama y’ukuntu yabikora neza kurushaho, cyangwa se na none, kumukosora,..."
Asobanura uko yagize iki gitekerezo, yagize ati "Nayitekereje, mbere na mbere kubera ko ari Passion yanjye, nkunda Music cyane nkanakunda kuririmba cyane; ikindi, ni uko ari ibintu byari bindimo kuva cyera, aho nsengera Restoration Church/ Kimisagara, nkaba ndirimba muri Shekinah Worship Team, mpora nisanga ndi kugira inama abaririmbyi, nkisanga ndi gukosora amajwi, nkanabasha kumenya icyo buri muririmbyi akeneye gukora kugira ngo aririmbe neza kurushaho".
Gaby arashimirwa na benshi ku gikorwa yatangije cyo gutoza abantu kuririmba neza
Gaby Kamanzi ufashwa mu muziki we na kompanyi yitwa Moriah Entertainment Group ireberera inyungu ze, yavuze ko atangiye ’Vocal Coaching’ nyuma yo kubona benshi bamusaba kubahugura no kubatoza mu bijyanye n’imiririmbire, ati "Na none ni uko akenshi, abantu bakunze kunsaba kubibafashamo, ni na kenshi nahuraga n’abantu, nyuma y’ama Concerts bakansaba kubibafashamo...Ntabwo mbifata nk’ibisanzwe, ni ubuntu bw’Imana nagiriwe kugira ngo abantu bumve ko hari ikintu nabafasha."
Gufasha abantu mu bijyanye n’imiririmbire, uyu muhanzikazi ari kubikora yifashishije urubuga rwa Youtube kuri shene ye yitwa ’Gaby Kamanzi’. Isomo rya mbere yanyujijeho, ryashyizwe kuri iyi shene kuwa 19/11/2020. Rifite umutwe w’amagambo ugira uti "Vocal Coaching EP1: Wifuza kuririmba neza kurushaho? Uko wabigenza ukaririmba neza?" Birebe hano". Abantu 110 bamaze kugaragaza ko babyishimiye cyane, naho umuntu umwe gusa ni we wagaragaje ko atabikunze.
Abantu banyuranye barenga 32 bagaragaje ko bishimiye cyane iyi gahunda nshya ya Gaby mu butumwa banyujije kuri Youtube ahatangirwa ibitekerezo. Kayfesi Paci ati "Initiative nziza Gaby, aha ubaye pionnere muri ino domaine, Imana iguhe umugisha". Shengero Joy we yagize ati "Gaby urakoze cyane nshuti, uradufashije nkanjye rwose ndumva ngiye kubimenya kubera wowe". Umuhanzikazi Dinah Uwera we yagize ati "Urakoze cyane uru rugendo niturugendanamo neza bizaba byiza kurushaho". Ninsiima ati "Ni amahirwe kuba tugufite Gaby".
Gaby yavuze ko buri wa Gatanu ari bwo azajya ashyira Video nshya kuri Youtube, ati
"Ubwo bufasha mu miririmbire cyangwa Vocal Coaching, ubu nyikorera kuri Youtube channel yanjye, niho natangiriye, kandi nzi ko ari uburyo bugezweho muri iki gihe bwo kugeza ku bantu benshi ubwo bufasha, kandi icyarimwe. Maze gukora Video imwe kugeza ubu, ariko gahunda ukuntu iteye, nzajya nshiraho Video imwe kuri youtube channel yanjye buri wa Gatanu w’icyumweru".
Gaby Kamanzi yatangije ’Vocal Coaching’ nk’itafari rye mu guteza imbere muzika nyarwanda
Gaby Kamanzi yavuze ko hari abantu basanzwe ari abahanzi bazungukira byinshi muri iyi gahunda ye nshya, ati "Nk’uko nabivuze ruguru, ni ubufasha, kandi ku muntu wumva abikeneye. Hari n’abandi baririmba, batazi ibintu bimwe na bimwe ko ari bibi mu miririmbire yabo, bakaba bazabimenya bakurikiye Videos zanjye kuri Youtube. Bitewe n’ibyo nagiye mbona muri iyi myaka myinshi maze ndirimba, nshobora kubagira inama y’ibyo bakora, n’ibyo bareka kugira ngo baririmbe neza kurushaho, n’ubwo buri muntu aba afite ijwi rye rifite uko riteye bitandukanye n’iry’undi".
Yabajijwe niba umuntu utazi kuririmba ashobora gukurikira impuguro ze akavamo umuhanzi/umuhanzikazi uri ku rwego rwo hejuru mu miririmbire, asubiza ko ari ibintu bishoboka cyane. Yongeyeho ko ubufasha ari gutanga magingo aya ari ubw’abantu basanzwe ari abaririmbyi, gusa n’abandi ngo arabazirikana cyane. Ati "Yego birashoboka, ariko birasaba gukurikiranwa cyane, uretse ko muri rusange, haba hakenewe impano yo kuririmba; kandi ubu bufasha, ni ubw’abantu basanzwe ari abaririmbyi, bitavuze ko ko n’abatari abaririmbyi tutazabafasha, nabyo bizaza".
Yavuze ko mu minsi iri imbere ateganya kuzajya ahugura umuririmbyi ku giti cye, ati "Kugeza ubu, biracyari mu myiteguro, kugira ngo nzatangire kujya mfasha umuririmbyi ku giti cye, muzamenyeshwa gahunda neza mu minsi iza. Gusa, ubu ni kuri YouTube gusa". Yavuze kandi ko iyi gahunda itazamubuza gukomeza gukora umuziki, ahishura ko hari indirimbo nshya ari kwitegura gushyira hanze, ati "Hari indirimbo nshya y’amashusho, ndi gutegura, vuba cyane izabageraho".
Yatumiye abantu mu kiganiro akorera ku rubuga rwa Instagram buri wa Kane kuri konti ye yitwa @gabykamanzi ati "Ikindi, mfite ikiganiro njya nkora LIVE kuri Instagram buri wa Kane kuva saa tatu z’ijoro, kugira ngo nganirize inshuti zanjye. Ubwo ndabatumiye mwese!" Yavuze ko hari n’indi gahunda agira yo kuramya Imana, ibera kuri shene ye ya Youtube, akaba ari gahunda yise ’Live worship session’. Nta munsi wihariye ifite, ari naho yahereye asaba abakunzi be guhora biteguye kuko abahishiye byinshi.
Mu gusoza ikiganiro, Gaby Kamanzi yasabye abantu kumukurikira ku mbuga nkoranyambaga kugira ngo bajye bakurikira umunsi ku wundi ibyo abategurira. Yabasabye gushaka shene ya Youtube yitwa Gaby Kamanzi, bagakora ’Subscribe’ ndetse bagakanda ku kazogera kugira ngo ntihazagire ucikanwa n’ibyiza abategurira.


text:
sebatware andré
Gacaca: yasize ibibazo mu banyarwanda
By Amakuru ki ? on 15 septembre 2014
Ibihe bitandukanye byerekana ko umuntu ashobora guhohoterwa akamburwa ibye inzego zirebera mu gihe zirirwa zibwira amahanga ko ibintu ari sawa. Inkuru twandika ishingiye ku karengane ka korewe umugabo witwa Sebatware Andre wanyazwe imitungo ye hirengagijwe amategeko hagendewe ku bihuha. Abanyarwanda batandukanye bemeza ko Gacaca yateguwe neza ariko zimwe munyangamugayo zikirengagiza inshingano maze bakabihindura ubucuruzi. Bamwe […]
Posted in Amakuru | Tagged gacaca, sebatware andré


text:
Hari abantu batari bake bamaze iminsi baca ibikuba ngo Amashyaka ya Opozisiyo ikorera hanze arwaye indwara idakira yo guhora mu macakubiri y’urudaca ! Icyo batabona ni uko ibihe byahindutse ubwo burwayi nabwo bukaba bumaze kubonerwa umuti!
Kagame na FPR ye bagifata ubutegetsi mu mivu y’amaraso atagira ingano, Abanyarwanda benshi barahungabanye kuko ahanini batumvaga ibibabayeho . Ntibigeze bumva ubugome, amacenga n’ubuhendanyi bwinshi FPR yakoresheje kugira ngo ifate ubutegetsi Ubwo buhendanyi bwari bushingiye ahanini kuri stratégie yo gukoresha “IBYITSO”, byacengeraga hose kugera no kwa Perezida wa Repubulika, mu biro no mu rugo! Umunyarwanda wabashije kubibona neza kandi akabona ko igihugu kigeze ahakomeye ni UMWE GUSA, ni wa wundi nyine wahoraga yibutsa Abanyarwanda ati nyabuna “Umwanzi afite amayeri menshi, nimutitonda muragwa mu mutego w’umwanzi!” Ni nayo mpamvu nyine uwo yagombaga kubanza kwicwa kugira ngo Kagame na FPR-INKOTANYI ye bafate ubutegetsi mu Rwanda! Yishwe na FPR mu mugoroba wo ku italiki ya 06 /04/1994, bityo abicanyi bo ku mpande zombi baba babonye akanya ko kurimbura Abanyarwanda , Abatutsi , Abahutu n’Abatwa, ntawe ubakoma mu nkokora !
I. IBYITSO BYARAGAKOZE
Ibyitso byafashije FPR gufata ubutegetsi mu Rwanda umuntu yabishyira mu nzego eshatu:
1. Hari Abayoboke ba FPR nyirizina boherezwaga mu Rwanda gukora akazi bahawe na Paul Kagame. Bene abo biyorosaga ijoro bagatega ibisasu byahitanaga inzirakarengane nyinshi mu ma Bus., mumasoko, n’ahandi; ni bo baraga Abanyapolitiki FPR yabonaga ko bazi ubwenge kandi bakamurikira abaturage. Ibyo byitso byari byiganjemo abo mu bwoko bw’Abatutsi kuko aribo fPR ya Kagame yari ifitiye icyizere cyane.
2. Hari abatari abayoboke ba FPR, baguzwe, bagahabwa amafaranga kugira ngo bakore ibikorwa byo guteza akaduruvayo mu gihugu, (nko GUCAMO AMASHYAKA IBICE no kwica abatutsi b’inzirakarengane!) kugira ngo FPR ibone ibyaha irega ubutegetsi bwariho, bibe impamvu yo gukomeza kuburwanya! Bene abo bagombaga kuba abantu utapfa gukeka: Bari biganje mu bwoko bw’Abahutu.
3. Hari abahindutse ibyitso bya FPR kubera kudashishoza, bagapfa gukurikira gahunda zifasha FPR batazi neza ibyo barimo ! Bene abo nibo bari benshi! Hari umwe mu banyapolitiki b’icyo gihe wambwiye ukuntu, muri bya bihe byo kurahiza Guverinoma yaguye iturutse mu masezerano ya ARUSHA, umunsi umwe Perezida Habyarimana yanze gutaha asigara afata akarahuri n’abasigaye ahagombaga kubera ibirorori by’irahira ryari ryongeye gusibizwa! Nuko ngo akomeza kwiganirira n’abari baharí, niko kubaza uwo munyapolitiki waturukaga mu ishyaka rya Opozisiyo ati: “Ariko sha ko mbona mushyira ingufu nyinshi mu kurwanya ubutegetsi mu bihe nk’ibi bidukomereye, aho ibyo murimo murabyumva neza?” Undi na we yihagararaho ati” Turabyumva nyine!”. Ubu ngubu nibwo yemera ko benshi batari bazi ibyo barimo , mu by’ukuri icyo bishakiraga ni uko ubutegetsi bwahinduka mu buryo bwa demokarasi, ntibari bagamije n abusa gushyigikira FPR, kugira ngo ifate ubutegetsi bwose maze igihugu igitere itabi !! FPR niyo yonyine yari izi icyo igambiriye , kandi ubu noneho cyaragaragaye!
II.N’UBU IBYITSO BIRACYAKORESHWA
1.FPR Inkotanyi iracyakomeye kuri Stratégie yayo yo gukoresha ibyitso, cyane cyane mu gusenya Opozisiyo ikorera hanze kuko Opozisiyo y’imbere mu gihugu yo iri ku ngoyi kuva mu 1994.
Kuva ikiri no mu ishyamba FPR yamye irwanya amashyaka ya Opozisiyo. Impamvu nta yindi itari iyi: FPR-INKOTANYI = UMWANZI RUHARWA WA DEMOKARASI!
2.No muri iyi myaka FPR ikomeje gukoresha ibyitso byayo ngo IBURIZEMO demokarasi Abanyarwanda basonzeye. Muri iyo gahunda mbisha, dore ibyitso ikoresha :
(1)Abayoboke nyirizina ba FPR boherezwa guteza akaduruvayo mu mashyaka ya Opozisiyo ikorera mu bwisanzure mu mahanga. Muri bo hari aboherezwa kugirira nabi abarwanya FPR(amarozi, Kwica, gusebya…).
Ubu hadutse n’abashaka kwigarurira Opozisiyo ngo bakomeze bayirindagize gusa, yibagirwe ibyo kurwanya ingoma ya FPR yubakiye ku KARENGANE, UBWICANYI, IVANGURAMOKO, IKINYOMA, GUSAHURA UMUTUNGO W’IGIHUGU. Bene abo barangwa n’uko ntacyo banenga FPR, ahubwo bakaba bayikunda, barayishyigikiye mu bwicanyi bwose yakoze, barayifashije…ndetse bakaba bababajwe gusa n’uko itashoboye kugera ku nshingano zose bari barayihaye , ikibazo kimwe gusa bafite kitagize aho gihuriye na politiki ni uko batacyumvikana na Kagame ku giti cye kuko arya akabacura!
(2) Na none ariko ibyitso bibi cyane ni ba Bahutu n’ubundi bafashije FPR gufata ubutegetsi, ubwo biyemezaga guteza akaduruvayo mu mitwe ya politiki, bashinga ibyo bise “HUTU POWER”.
*Ni nde wari wibagirwa ibyabereye KABUSUNZU n’umuriro byakongeje mu gihugu?
Harya NI NDE wayoboraga IKIGO IWACU cya KABUSUNZU, ari na we watumiye bamwe mu bayobozi ba MDR, (ishyaka rya Opozisiyo ryari rikomeye kurusha andi), kugira ngo ayibyaze ku ngufu MDR POWER? Uwo muntu se yibwira ko ari umwere, ko atakoreye bidasanzwe FPR?
*Harya ni bande bayoboraga INTERAHAMWE mu rwego rw’igihugu?
*IMPUZAMUGAMBI zari zifite iyi agenda?
Politiki y’abao bantu twarayibonye, kabutindi bakururiye Abanyarwanda yadukozeho twese : nibo bayoboye jenoside yakorewe Abatusti FPR yifuzaga kugirango biyibera ITURUFU yo kwifatira ubutegetsi bwose.
Kagame n’ubu aracyagororera bamwe muri abo bicanyi bazwi na bose, abashyira mu myanya yo hejuru y’ubutegetsi : Nibo bamugaragiye, mu nzego za gisivili n’izagisilikari. Nibyumvikane neza, Kagame yikundira gukorana n’Abahutu n’Abatutsi b’abicanyi, kuko aribo akoresha uko ashaka, bagahora bamuramya nk’abasenga Imana ! Ibyo nyine, Opozisiyo ikorera hanze irabirambiwe kandi guhera kuri iyi taliki ya 06/04/2012 yiyemeje guhaguruka ikarwanya icyo KINYOMA.
3 Muri make:
Niba warabaye Interahamwe yica,
Niba warabaye Impuzamugambi igamije gutsembatsemba
Niba warayobotse MDR POWER ukishora mu bwicanyi,
Niba warakoze hasi, ukica inzirakarengane zaba Abatutsi cyangwa Abahutu….
Wafashije FPR gufata ubutegetsi, none rero tinyuka urebe neza ukuntu igihugu wagishyize mu kangaratete!
(1)Igikwiye wakagombye gukora ubu ni UKWICUZA uruhare rubi wagize mu gusenya igihugu cyawe, si ukwishyira imbere nk’akaguru kambaye ubusa ngo urakora za politiki zo kuyobya UBURARI, no gutinza abasore bashaka ko ibintu bihinduka bwangu mu Rwanda. Nuko bakubwira bati tujye imbere utwereke inzira tunyuramo, uti : oya, da, igihe ntikiragera ! Niba umutima ugucira urubanza ,politiki yirekere abandi, imikino yawe abanyarwanda barayihaze!
(2)Niba kandi wiyemeje kwirirwa wiruka inyuma ya FPR cyangwa inyuma y’ibyitso byayo, mbese nko mu buryo bwo KWIGURA kubera uruhare wagize muri jenoside, emera ku mugaragaro ko uhisemo kuyifasha kwigumira ku butegetsi, uyibera icyitso. Opozisiyo ntabwo izongera kukwibeshyaho ngo ikureke ukomeze wice igiti n’isazi ubashya rubanda ngo urakora politiki ya Opozisiyo kandi ahubwo ukorera uwo tugomba guhagurukira kurwanya kugeza avuyeho: Paul Kagame na FPR ye!
(3)Ukwishyira hamwe kw’abicanyi si byo bikiza u Rwanda ingomba y’umwicanyi Paul Kagame. Revolisiyo nyakuri ntizategurwa n’amabantu bahekuye u Rwanda, bica inzirakarengane cyangwa basahura umutungu rusange w’igihugu. Hakenewe impinduka igomba gutangirira ku biyita Abanyapolitiki ba Opozisiyo ubwabo. Niyo mpamvu muri iyi minsi, tugomba kujya dushishoza tukamenya abanyapolitiki twemera abo aribo , kandi n’ibirura byihishe mu ntama bikajya bishyirwa ahagaragara, ikinyoma kigakubitirwa ahakubuye.
Umwanzuro
Abavuga ngo Opozisiyo nyarwanda ikorera hanze yarahwereye, baribeshya. Ahubwo igihe kirageze ngo itere intambwe ihamye, yo kuva mu BUHUMYI! Opozisiyo nyayo ni iragaragara i Paris kuri iyi taliki ya 6/4/2012. Mu minsi mike Opozisiyo igiye gushyira ahagaragara “programme politique” yayo, maze FPR imanjirwe.
Abanyapolitiki bafashe icyemezo cyo kwanga kujya muri iyi myigaragambyo mvuguruzakinyoma baduhaye uburyo bwiza bwo kubitegereza : Aho ntacyo bapfana n’abafashije FPR kugera ku butegetsi ?
Mporayonzi Célestin.
Analyste politique


text:
Umwuka Wera ni we utanga ubuzima
Yanditswe na: Ubwanditsi
2021-05-03 09:06:36
Ariko niba Umwuka w’Iyazuye Yesu aba muri mwe, Iyazuye Kristo Yesu izazura n’imibiri yanyu ipfa ku bw’Umwuka wayo uba muri mwe (Abaroma 8:1)
Umwuka Wera ni Umwuka w’ubuzima! Iyi ni yo mpamvu Bibiliya ivuga ko azakomeza (azaha ubuzima) imibiri yanyu ibora natura muri mwe. Ibi bivuga ko umuntu utarahinduka akaba atarakira Umwuka Wera aba atuye mu rupfu mu mwuka. Mu yandi magambo, ibyo akora byose bizarangirira mu rupfu kuko adafite utanga ubuzima ari we Mwuka Wera.
Nta cyo bivuze uko waba ugeze kure kose, ushobora kuba umaze gutakaza ubucuruzi bwawe n’umutungo wawe ukaba ubarirwa mu gihombo, none ubu ukaba utekereza ko ubuzima bwose burangiye. Icyo ukeneye ni ukumenyana kurushaho n’Umwuka Wera. Azakuzamura agukure aho umutungo wawe wafungiye nk’uko yazuye Yesu mu bapfuye.
Azasubiza ubuzima mu bucuruzi bwawe, mu kazi kawe, ndetse anaguhe ubuzima buzira umuze. Azazana ubuzima muri buri gace k’ubuzima bwawe!
Wavutse ubwa kabiri kandi wakira Umwuka Wera. Wa Mwuka Wera wazuye Yesu mu bapfuye ubu atuye muri wowe. Azagutera kwera imbuto no kurumbuka muri buri gace k’ubuzima bwawe. Kora uko ushoboye umenye uyu Mwuka Wera w’igitangaza kandi urusheho gusabana na We kugira ngo ubuzima Bwe bubashe kwigaragaza byimazeyo muri wowe
Muri macye mureke akure ikijyanye n’urupfu cyose mu buzima bwawe, kandi umureke ahe ubuzima umubiri wawe, umutungo, urushako, imishinga, akazi n’ikindi cyose kikureba.
Isengesho:
Data mwiza, ndagushimira kuko wa Mwuka wazuye Yesu mu bapfuye atuye muri jye. None rero nuzuweho n’ubuzima bw’Imana kuko uwo Mwuka yahaye ubuzima umubiri wanjye ubora kandi atunganya ibyanjye byose, mu izina rya Yesu. Amen!
Inkomoko: “Urusobe rw’Ibiriho ” Igitabo cyanditswe na Chris &Anita Oyakhilome
[email protected]


text:
Ubushishozi n’ubuhanga ni impano zifasha muntu aho ava akagera,biramuyobora mu buzima ubwo ari bwo bwose,bumufasha gutahura ikiri kibi kuri we ndetse n’icyiza.
mbese bumubera itara yifashisha buri uko umuseke utambitse kugeza igicuku kinishye.Iyo ubibuze,urayobagurika rimwe na rimwe ugashiduka wakoze icyo umutima wawe uzahora ukwishyuza,,dukurikije ibyabaye ku mukunzi wacu,Melissa birakwiye ko tumusaba kuba yabwisunga,uti byamugendekeye gute?
Mu ibaruwa ndende Melissa yatwandikiye muri iki cyumweru yadusabye kumugira inama ariko kandi adusaba ko twayishyira hanze kugira ngo n’undi wese wumva ufite icyo yamubwira cyamufasha akimubwire ariko kandi adusaba imbabazi z’uko yiyise izina ritari irye kubw’impamvu ze bwite.
ati” Muraho cyane! Njyewe ubandikiye nitwa Melissa,mfite imyaka 24,ndangije kaminuza ndetse mfite akazi kampemba amafaranga akabakaba muri 650 milles(frw) ,gusa mfite ikibazo kandi nyine gikomeye.
Nagize ikibazo mu buzima kuko ubusanzwe ntabwo ngira ababyeyi bombi,mbese mfite mama gusa kandi nawe ntabwo afite ubushobozi buremereye,igihe narindi kurangiza amashuli yisumbuye nakundanye n’umusore ,ariko we akaba yarigaga mu mwakwa wa gatatu kaminuza,tumaranye igihe kigera nko ku mezi atatu,nahise nkenera nanjye kujya kwiga gusa mbura ubushobozi cyane ko mama ntakazi yigirira.
Byabaye ngombwa ko mubwira ikibazo mfite kuko yakomezaga kubimbaza,kandi ntababeshye ,namubonaga nk’uwamfasha kubana n’imitwaro y’ubuzima,nk’umwe mu bamfasha kubaho niyo atagira icyo ampa ariko akampora iruhanze,amagambo ye yabaga yuzuye ubwitonzi,ndetse ijwi rye ryari riremereye nk’irizira ikinyoma kandi rigahora rivuga ibyo n’ejo ryasubiramo,iyo twahuzaga amaso icyo gihe n’umvaga amfite kuko namubonagamo umugabo unkwiye ,ndakwiye kugira icyo mpisha,mbese numvaga mfite uwo niyegamiza mu buzima.
Kuko we iwabo batari bakennye,yihutiye kumbwira ko yumva byoroshye,ndetse ko ndakwiye guhangayika kuko ari bumfashe ,nagerageje kumubwira ko ashatse yareka kwigora ariko ambwira ko urwo ankunda rurenze ibyo nkeneye kure,kuva icyo gihe cyose ikintu kinini kigaragaza kwiyumvanamo navuga ko twari twarakoze cyari ugusomana gusa.
Yaramfashije ,ampa amafaranga maze njya ku ishuli,kuva twamenyana yari yarakomeje kunyereka ko ntarari amfitiye,ndetse yirindaga kuvuga ibijyanye no kuryamana nawe ,nanjye nti uyu niwe muzima ugendera kure ubusambanyi,gusa byaje guhinduka,nkirangiza umwaka wa mbere,yansabye kujya kumusura njyayo nk’uko narinsanzwe mbikora.
Gusa ngezeyo natunguwe no kubona ashishikajwe no kunkorakora,mbese ubona akeneye kumenya uko umubiri wanjye umeze,nabaje kugira ngo ari kinira ndamureka kuko numvaga ibyo byoroshye nkurikije urwo namukundaga….gusa siko byarangiye kuko byabaye ngombwa ko mwiyaka,maze kumwiyaka nabonye agize ikimwaro ariko acyikuramo ambwira ko ntamukunda,namwiyatse kuko numvaga nanjye ntangiye kumera nabi kuburyo byari kurangira mwirekuriye.
Namubwiye ko mukunda ariko igihe cyo kuba twaryamana numva kitari cyagera,yahise arakara ndetse yanga gukomeza kumvugisha kugeza ubwo ntashye,hashize iminsi muhamagara akanga kunyitaba,ndetse ubwo yanyitabye navugaga musaba imbabazi ariko agahita akupa,nkumva ngize agahinda ku mutima,nibajije ikintu nakora kugira yemere ko mukunda kitari ukuryamana nawe,nsanga byose kuri njye abizi,ndetse ntacyo yakemera kandi ndongera nsanga kuryamana nawe ari ukwijandika mu mazi abira.
nakomje kuguma mu rungabangabo,nakomeje kubura uwo mbaza,ariko ntekereza ko wenda na bwa bufasha yabumpaye kugira mwizere azabone uko ansambanya,nanze kubiha umwanya kuko nabonaga ari ikibazo tuzacyemura njye nawe,namusabye ko twakongera kubonana ansaba ko namusanga n’ubundi.
Icyantunguye n’ubundi nagezeyo mbona aracyashaka kunkorakora,mbese mbona umugambi we ari uwo kungusha mu mutego,namusabye neruye,ngo ambwire icyo ashaka,ariko arantsembera ambwira ko ari ntacyo,mubajije impamvu ankoraho atarabikoraga mbere ,ambwira ko ngo ubu aribwo yumva ko bimushimishije,gusa numva ankinze ikintu,ariko akomeza kunkoraho kabone n’ubwo nari namubwiye ko ntabishaka.
Icyo nakwita indwara yo kunkoraho kimaze nanjye kungiraho ingaruka,uwo nizeraga maze kumucyeka amababa,ndibaza icyamuteye kikanyobera,ubu iyo dufite gahunda yo guhura cyangwa gusohokana mba nzi neza ko nitwicara ahihereye ari buze kunkorakora,biba incuro nyinshi kandi nanjye ndi umuntu ku buryo iyo bibaye gutyo hari ubwo antera kumva natanga ubukobwa bwanjye,gusa ngakomezwa n’uko yambwiye ko tudateze tuzabikora mbere y’uko tubana.
Ubu nayobewe icyo ankundira,nonese niba ari urwo rukundo koko kuki atareka ngo ibyo nabyo bizabe twabanye? nonese kuki abikora,natangiye gucyeka ko ankunda kugira ajye ambitsa irari ryiwe,ibi bimaze imyaka itatu,ariko ndumva bikwiye ko twatandukana,cyangwa akarekerera gukora ibi,namusabye incuro nyinshi ko yarekera kunkoraho cyangwa tugatandukana ariko ansubiza ambwira ko ntamukunda na gato.
Nyamara ndamukunda gusa urwo nari mufitiye ndumva rugabanuka ntababeshye,ariko ibyo amaze igihe ankorera birenze uko mbifata kuko mbifata nko kunyishimishirizaho mu buryo butamfitiye umumaro.
nsinzi icyo nakora,ushobora kugira uti uyu mukobwa n’umutesi,ariko nawe ntiwakihanganira gukorwaho niyo ryaba ari rimwe mu mezi abiri rihoraho wazarambirwa,ndibaza ikibazo afite gusa cyaranyobeye,mumfashe mumbwire icyo nakora,mumbabarire mungire inama,kuko gukomeza gukorakorwa ntacyo byamarira ariko kandi ndakuze byo kuba nakubaka gusa ikibabaje we nibyo kubaka yirinda kubitekereza,ubuse uru nirwo rukundo koko rw’ubuzima bwa njye cyangwa narayobye ?
Niba ufite icyo wabwira Melissa witiyanya kucyandika muri Comment ,ariko kandi niba ufite ikibazo nk’icyiwe soma iki gisubizo: Dore icyakubwira icyo umukunzi wawe agambiriye.


text:
Turi Bande?
“Sinema Iwacu”ni umuyoboro wigenga ushishikajwe no kwigisha bawugana ukoresheje filimi mu gusigaira umuco ndetse n’indanga gaciro nk’ubumwe, gukunda igihugu, ubunyangamugayo, ubutwari n’ibindi.
Dukora filimi z’ubwoko butandukanye harimo izirangira, izuruhererekane, documantaire, na filimi ngufi zitanga ubutumwa mu buryo bwihuse. Abafata ifata bugizi bashobora kukurikirana aho baba bari hose kw’isi.
Dutanga na serivisi kubashaka gukora filimi ngufi, documantaire cyangwa ibindi bikenewe mu gufata amashusho kubiciro bike.
Intego
Intego yacu ni ugusigasira umuco dukoresheje filimi z’ubwoko butandukanye zigera ku Abanyarwanda bari hafi nabari kure.
Intumbero
Intumbero yacu ni ukuba kompanyi y’icyitegerezo mu Rwanda isigasira umuco ndetse n’indangagaciro z’umuco ku isi hose ikoresheje filimi.
Indangagaciro Zacu
- Ubunyarwanda
- Ubumwe n’ubwiyunge
- Umurimo
- Ubupfura
Ibyo twakoze
SARIGOMA
Rugagi akunda umugore we birenze urugero, umugore yamubwiye ko agomba kumuha icyo ashaka cyose natabikora azigendera, ...
IMPANURO
UMURYANGO USHYIZE HAMWE NI INTANGO YA MWAMBA Y’IGIHUGU Impanuro film ni filimi nziza cyane ivuga kumugabo wigize ...
UMUZIRANENGE
Umwana w'umukobwa Jasmini yahuye n'ibibazo akundwa n'umuhungu w'umujura ruharwa, uyu mujura yaje kwica se wa jasmini. ...


text:
Ibibazo hagati y’abashakanye bikemuka binyuze mu biganiro bihuje impande zombi, iyo bidakozwe umwe muri bo akaruca akarumira bishobora gusiga urugo rurindimutse bidateye kabiri.
Kutumva ibintu kimwe bitewe n’impamvu runaka hari igihe bituma umwe mu bashakanye afata icyemezo cyo guceceka mu rwego rwo kwirinda intonganya mu gihe hari n’ubikora agamije guhima mugenzi we.
Nubwo hari ababona guceceka nk’umuti, inkuru dukesha R√©veillez-vous ivuga ko uyu mwanzuro udashobora gukemura ikibazo abashakanye bafitanye kuko bishobora gufatwa nk’agahimano.
Mu muburo wayo itangaza ko “Ubundi ikibazo bafitanye ntikiba gikemutse kandi bombi birababangamira kuko bamwe mu bagabo n’abagore banga kuvugisha abo bashakanye bagira ngo babihimureho. Reka tuvuge ko umugabo ateganyije ibyo azakora mu mpera z’icyumweru atagishije inama umugore we. Umugore arabimenye maze ararakara kandi abwira umugabo we ko atamwitaho. Umugabo na we ahise amubwira ko arakazwa n’ubusa. Umugore akikubita akagenda maze kuva ubwo agaceceka.’’
Kumara igihe runaka abashakanye batavugana bishobora gutuma batuza mu gihe bazabiranyijwe n’uburakari, gusa mu gihe bibaye uburyo bwo kwihimura no kugera ku byo wifuza, nta kindi bimara uretse kongera ubukana bw’amakimbirane mufitanye no kudakomeza kubahana.
Ubushakashatsi bwagaragaje ko uburakari bwinshi bushobora gutuma umuntu agira umuvuduko ukabije w’amaraso, akarwara umutima, akiheba kandi akagira ibibazo by’igogora, kudasinzira, guhangayika cyane, kurwara indwara z’uruhu no guturika imitsi yo mu bwonko.
Guhisha uburakari na byo bishobora kukugiraho ingaruka kuko kubigumana ni nko kugendana uburwayi bukwangiza buhoro buhoro. Ibi bishobora gutuma uba umurakare cyangwa ugahora unenga uwo mwashakanye. Iyo myifatire ishobora kukwangiza kandi igatuma ubana nabi n’uwo mwashakanye.
Uko wakwirinda guhimisha uwo mwashakanye guceceka
Intambwe ya mbere yo kwirinda kugwa muri uwo mutego ni ukumenya ko ubwo atari bwo buryo bwiza bwo gukemura ikibazo.
Abahanga mu by’imibanire bagaragaza ko gutuza mu gihe uwo mwashakanye avuganye uburakari, wenda akakubwira ati “ntujya unyumva” cyangwa ati “uhora ukererwa” bidakwiye ahubwo ari ngombwa ko utahura icyo mu by’ukuri ashaka kukubwira. Urugero, niba avuze ati “ntujya unyumva” mu by’ukuri ashobora kuba yashakaga kukubwira ko udaha agaciro ibitekerezo bye.
Abanyarwanda baca umugani ko ururimi rwoshywa n’urundi. Mu gihe ubonye impaka zitangiye gufata indi ntera, hari icyo wakora kugira ngo uzihoshe.
Inama zigirwa abashakanye zigaragaza ko “kuvuga mu ijwi rituje no kwemera igitekerezo cy’uwo mwashakanye, ni ibintu by’ingenzi cyane bishobora gutuma mugenzi wawe acururuka kandi bigahosha amakimbirane. Akenshi ibyo ni byo biba bikenewe.’’
Ibi bijyana no kwita ku mico y’uwo mwashakanye, kubabarira, kuvuga ibikuri ku mutima kandi ufite amakenga no kumutega amatwi ukamwubaha.
Kuzirikana ko uwo mwashakanye ari mugenzi wawe musenyera umugozi umwe aho kuba uwo muhanganye, bizatuma utamurakarira cyane cyangwa ngo umutonganye kugeza ubwo wanga kumuvugisha bishobora gusenya urugo rwanyu.
Shakisha ku Urwego.com
Uko wakwirinda guhimisha uwo mwashakanye guceceka
Ibibazo hagati y’abashakanye bikemuka binyuze mu biganiro bihuje impande zombi, iyo bidakozwe umwe muri bo akaruca akarumira bishobora gusiga urugo rurindimutse bidateye kabiri.
Labels: urukundo


text:
Menya inshingano, imiterere n’imikorere y’urubuga ngishwanama rw’inararibonye z’u Rwanda
Yanditswe na HABIMANA AUGUSTIN
Mu rwego rwo gutanga umusanzu wo kubaka Igihugu mu gihe kizaza bitewe n’ubunararibonye bafite n’imirimo baba barakoreye Igihugu, bamwe mu bahoze mu myanya y’ubuyobozi mu nzego zinyuranye bashyiriweho Urubuga Ngishwanama rw’inararibonye z’u Rwanda, rushinzwe kugira inama Guverinoma ku bibazo by’Igihugu, ku murongo wa Politiki Igihugu kigenderaho ndetse no ku mbogamizi zo mu rwego rw’imiyoborere myiza, ubutabera, ubukungu n’imibereho myiza y’abaturage.
Urubuga Ngishwanama rw’Inararibonye z’u Rwanda, rwitwa “REAF” mu magambo ahinnye y’icyongereza (Rwandan Elders Advisory Forum/ Forum Consultatif des Sages Rwandais), rwashyizweho n’Itegeko n° 39/2013 ryo ku wa 16/6/2013 rishyiraho Urubuga Ngishwanama rw’Inararibonye z’u Rwanda rikanagena inshingano, imiterere n’imikorere byarwo, ryasohotse mu Igazeti ya Leta ya Repubulika y’u Rwanda n° 29 yo ku wa 22 Nyakanga 2013.
Ingingo ya 2 y’iryo tegeko isobanura ko Inararibonye ari abagabo n’abagore b’inyangamugayo, bafite nibura imyaka mirongo itanu (50) y’amavuko, ubunararibonye n’uburambe mu miyoborere y’Igihugu cyangwa y’izindi nzego.
REAF ifite ubwigenge mu miyoborere no mu micungire y’umutungo n’abakozi bayo, ikaba irebererwa n’Ibiro bya Perezida wa Repubulika.
Ingingo ya 5 y’iryo tegeko ivuga ko REAF ifite inshingano yo kugira inama Guverinoma ku bibazo by’Igihugu, ku murongo wa politiki Igihugu kigenderaho ndetse no ku mbogamizi zo mu rwego rw’imiyoborere myiza, ubutabera, ubukungu n’imibereho myiza y’abaturage.
Mu mikorere yayo REAF ishyikiriza, buri mwaka n’igihe cyose bibaye ngombwa, Ibiro bya Perezida wa Repubulika gahunda na raporo by’ibikorwa byerekeranye n’inshingano zayo.
REAF igizwe n’inzego ebyiri (2), arizo Inama y’Inararibonye na Biro ya REAF.
Nk’uko biteganywa n’ingingo ya 8 y’iryo tegeko, Inama y’Inararibonye ni rwo rwego rukuru rwa REAF, ikaba ifite inshingano zirimo gusuzuma no gutanga umuti cyangwa inama ku bibazo byugarije Igihugu, ku murongo wa politiki Igihugu kigenderaho ndetse no ku mbogamizi zo mu rwego rw’imiyoborere myiza, ubutabera, ubukungu n’imibereho myiza y’abaturage; gukora ubushakashatsi bukenewe kugira ngo bubafashe gutanga inama ikwiriye; kwemeza gahunda y’ibikorwa bya buri mwaka bya REAF n’imbanzirizamushinga y’ingengo y’imari yayo; kwemeza raporo y’ibikorwa bya REAF; kwemeza amategeko ngengamikorere ya REAF; gufata ibyemezo ku bindi bibazo byose bijyanye n’inshingano za REAF.
Inama y’Inararibonye igizwe n’abantu barindwi, barimo Perezida na Visi Perezida. Nibura mirongo itatu ku ijana (30%) muri bo bagomba kuba ari abagore. Ariko Iteka rya Perezida rishobora kongera umubare w’Inararibonye, bitewe n’ibyo Igihugu gikeneye. Abagize Inama y’Inararibonye bagira manda y’imyaka itanu (5) ishobora kongerwa.
Mu bigenderwaho mu guhitamo abagize Inama y’Inararibonye harimo kwemera kuba mu bayigize; kuba yaragize uruhare rugaragara mu kubaka no guteza imbere Igihugu; kuba afite uburambe n’ubushobozi mu gukemura ibibazo by’Igihugu; kuba yarabaye umuyobozi mu Nzego Nkuru z’Igihugu; kuba yararanzwe n’ubwitange mu kazi; kuba yubahiriza amahame remezo Igihugu kigenderaho; kuba afite nibura imyaka mirongo itanu (50) y’amavuko. Mu bubasha n’ubushishozi bwe, Umuyobozi ushyiraho abagize Inama y’Inararibonye, ashobora kandi gushyiraho undi wese yasanga ari ngombwa.
Ingingo ya 14 y’iryo tegeko, ivuga ko mu kazi kabo, abagize Inama y’Inararibonye bagomba kurangwa cyane cyane n’indangagaciro zirimo kutabogama; kubaha no kubahiriza inzego ziyobora igihugu; gushishikazwa no gukumira icyahungabanya Igihugu n’Abanyarwanda; gushishikazwa no kubungabunga indangagaciro z’umuco nyarwanda.
Inama y’Inama y’Inararibonye iterana igihe cyose bibaye ngombwa. Itumizwa kandi ikayoborwa na Perezida cyangwa Visi Perezida igihe Perezida adahari. Iyo Perezida na Visi Perezida badahari, umukuru mu myaka mu nararibonye atumiza inama y’Inama y’Inararibonye ikitoramo uyiyobora n’umwanditsi wayo. Inama y’Inararibonye kandi ishobora gutumira mu nama zayo umuntu wese ufite ubuhanga bwihariye kugira ngo ayungure ibitekerezo.
REAF igira abakozi bo mu rwego rwunganira n’urwa tekiniki bagengwa na Sitati rusange y’abakozi ba Leta.
Ku bisobanuro birambuye mwasoma itegeko n° 39/2013 ryo ku wa 16/6/2013 rishyiraho Urubuga Ngishwanama rw’Inararibonye z’u Rwanda rikanagena inshingano, imiterere n’imikorere byarwo, ryasohotse mu Igazeti ya Leta ya Repubulika y’u Rwanda n° 29 yo ku wa 22 Nyakanga 2013.


text:
“Eliya ajya mu butayu ,amara umunsi agenda,yicara munsi y’igiti cy’umurotemu yisabira gupfa”.Aya ni amagambo yanditse muri Bibiliya mu gitabo cya 1Abami 19:4.
Urabuga rwa Topchretien ruvuga ko iki giti cy’umurotemu kivugwa muri Bibiliya gishushanya ubutayu,ukubaho wenyine wigunze no gucika intege.Iki giti umuhanuzi Eliya yacyicaye munsi igihe yahungaga Yezeberi wari warahiye ko ari bumwice.
Mu gicucu cy’umurotemu niho yicaye amaze gukora urugendo rutari ruto mu butayu ahunga,maze yisabira urupfu.Biratangaje kuba nyuma y’ubutsinzi nkubwo Imana yari imaze guhesha Eliya ariko ukamubona hano munsi y’igiti cy’umurotemu yacitse intege asaba urupfu.
Eliya yibwiraga ko nta mpamvu yakagombye gutuma akomeza guca mubyo yari ari kunyuramo ko ahubwo ibyiza ari ukwipfira,ariko Imana imuha imbaraga zo kubyuka no gukomeza urugendo rugera I Horeb.
Birashoboka ko uri guca mu bihe bikomeye,ukaba uri wenyine nta n’uwagufasha umeze nkuri mu butayu ,none uricaye nka Eliya munsi y’umurotemu wacitse intege ariko menya ko uwo atariwo mwanya mwiza wakagombye kuba urimo,ahubwo rya umutsima utera imbaraga ariwo Jambo ry’Imana.
Nkuko Eliya nawe yagaburiwe ari munsi y’iki giti yacitse intege agahabwa umutsima n’amazi yo kunywa maze akarya akanywa agakomeza urugendo. Iyo Imana itazanira umutsima n’amazi Eliya ntago yari bushobore gukora icyo Imana ishaka.
Muri iyi si ibica abantu imbaraga ni byinshi,ukabona nta n’ubundi buryo ufite bwo kwikura mu bibazo ufite ariko gucika intege siwo muti, ahubwo ni byiza kurushaho kwiringira Imana kuko ariyo ikomeza amavi asukuma.


text:
Muri gahunda yo kwizihiza ku nshuro ya 27 Umunsi wo Kwibohora, Ubuyobozi bw’Akarere ka Nyarugenge bwatashye inzu zubakiwe imiryango 8 y’abarokotse Jenoside yakorewe Abatutsi 1994 batishoboye mu Mudugudu w’Icyitegererezo wa Rugendabari uherereye mu Murenge wa Mageragere.
Uyu Mudugudu umaze gutuzwamo imiryango 88 irimo 80 y’abarokotse Jenoside yakorewe Abatutsi batishoboye n’imiryango 8 y’ingabo zamugariye ku rugamba, ukaba wanahawe ibikorwa by’ibanze birimo ishuri ry’inshuke, Ibiro by’Akagari n’Ivuriro.
Inyubako yatshywe uyu munsi igizwe n’inzu umunani zikubiye muri imwe cyangwa (Eight in One). Abatujwe muri uwo mudugudu barashima imiyoborere myiza irangajwe imbere na Perezida wa Repubulika Paul Kagame idahwema gushakira ibyiza Aanyarwanda bose ntawusigaye inyuma.
Mukaremera Delphine watujwemo muri uwo mudugudu, yagize ati: “Ndashimira Imana, nkashimira Perezida Kagame kuko nyuma y’imyaka 27 uyu munsi aranzirikanye. Ampaye inzu yo kubamo, ampaye amasaziro kandi ndashimira ingabo za FPR zaturokoye kuko ubu simba nkiriho.”
Akarere ka Nyarugenge kagaragaza ko mu baturage bagatuyemo 4.6% byabo ari bo bakiri munsi y’umurongo w’ubukene.
Umuyobozi Nshingwabikorwa w’Akarere ka Nyarugenge Ngabonziza Emmy, yemeza ko gushakira amacumbi abaturage batishoboye ari inzira ibafasha kwibohora ubukene.
Yagize ati: ”Kwibohora nyakuri ni ukugerageza gukora ibishoboka byose ngo ufate ibyari ikibazo ubibyazemo ibizima, cyangwa ibyiza kandi mu rugendo rwo kwibohora nyuma ya jenoside yakorewe abatutsi no gusoza urugamba rwo kwibohora icyari gikurikiyeho ni urugamba rwo kubaka igihugu, uyu munsi turimo guhangana n’ikibazo cy’ubukene.”
Umudugudu wa Rugendabari wuzuye muri uyu Murenge wa Mageragere, watwaye miliyoni zigera kuri 601 z’amafaranga y’u Rwanda.